NASA NIKAD ZABRINUTIJA: Na Mesecu se desilo NEŠTO UŽASNO, čovečanstvo ima razloga ZA STRAH • HAPPYTV.RS\nNASA NIKAD ZABRINUTIJA: Na Mesecu se desilo NEŠTO UŽASNO, čovečanstvo ima razloga ZA STRAH\nStrašan astrološki fenomen se desio na Mesecu, a posledice su bile vidljive i na Zemlji i to bez teleskopa!\nZastrašujući udar od 90.000 kilometara na sat koji su zabeležili naučnici iz NASA-e na Mesecu, upozorava na katastrofalnu opasnost sa kojom može da se suoči naša planeta.\nMeteor sa eksplozivnom snagom od deset krstarećih raketa udario je Mesec i izazvao toliko veliku eksploziju da se može videti golim okom.\nDa stvar bude još gora, zastrašujući udar koji su zabeležili naučnici izazvao je svemirski kamen koji nije bio teži od tek kilograma. Iako je ovaj meteor izuzetno malih dimenzija, šteta od udara je bila ogromna i izazvala je eksploziju koja je bila blještava kao svetslost četiri zvezde, piše avaz.ba.\nDa je ovaj "kamenčić" pao na neki grad na Zemlji, napravio bi krater dubok oko 20 metara, a jačina udara bi bila jednaka udaru 10 krstarećih tomahavk raketa, a broj žrtava bi se merio hiljadama, kažu stručnjaci.\nZemlja, za razliku od Meseca, ima atmosferu koja je štiti i u kojoj sagori većina kosmičkih ostataka. Međutim, veći meteori ponekad se probiju, kao što se desilo nedavno u Čeljabinsku u Rusiji, gde je asteroid dužine 20 metara brzinom od 70.000 kilometara na sat probio atmosferu i eksplodirao snagom kao 33 eksplozije u Hirošimi. Na sreću, zahvaljujući brzini i uglu ulaza, stijena je eksplodirala dok je još bila u vazduhu, ali opet je oštećeno 7.200 zgrada, a 1.500 ljudi zadobilo je dovoljno ozbiljne povrede da su morali da potraže medicinsku pomoć.\n"Proteklih osam godina NASA posmatra Mesec i prati znakove eksplozija izazvanih meteorima. I sad su videli najveću eksploziju otkako postoji ovaj program. Bljesnula je deset puta jače od bilo čega što je ranije viđeno. Eksploziju je mogao da vidi svako ko je gledao u Mesec u trenutku udara, nije bio potreban teleskop."\nNASA je toliko zabrinuta zbog mogućnosti da udar asteroida uništi sav život na Zemlji da je započela prvu fazu projektovanja svemirske letelice poznate kao DART (Double Asteroid Redirection Test), a čija je svrha da preusmeri put asteroida.\nNa tom projektu NASA sarađuje sa ESA (Evropskom svemirskom agencijom).\nStručnjaci se nadaju da će do 2022. izvesti prve svemirske probe i pokušati da pomere bezopasni asteroid.


Zemlja gruva u emisiji Jelen Top 10\nOve nedelje, 14. jula od ponoći na Prvom programu RTS-a, u emisiji Jelen Top 10 gosti su beogradski sastav Zemlja gruva, sasvim sigurno najbrojniji domaći bend, koji u ovom trenutku čini čak 11 članova, a ovog puta u goste su nam došli Zoe Kidah, Konstrakta i\nVeliki broj ljudi na jednom mestu, teško funkcioniše zajedno, pa je prema rečima članova benda, najbitnije pravilo rada u takvom okruženju dobro raspoženje i osmeh koji njima svakako ne fali. To se dobro prenosi i na fanove, koji će u okviru naše liste bend videti i kao najbolje plasirani novitet sa spotom za pesmu Jače manijače. Ova obrada hita Dina Dvornika nije jedino čime će bend ove sezone moći da se pohvali jer ih nakon kolektivnog odmora u avgustu čeka rad u studiju Gruvlend, kako na svojim, tako i na pesmama bendova koje žele da promovišu.\nU razgovoru su otkrili i koji su motivi za nastanak pesme Sudopera, kakvu muziku vole da slušaju, kao i kako vide svoj rad u budućnosti. Planovi benda prate trendove na tržištu, pa su nam tako otkrili da će u budućnosti svoj rad usmeriti ka digitalnoj sferi i spotovima u kojima vide najveći potencijal.\nNaravno, sve to će pratiti, kao i do sada, sjajni nastupi koji su uvek i bili najbolja prezentacija njihovih orginalnih pesama, zasnovanih na biografskim pričama iz života članova benda.\nKao i svake nedelje, pored razgovora sa gostima Jugoslav Pantelić vas vodi kroz listu 10 najboljih spotova na domaćoj sceni.\nEmisija će biti na programu u nedelju 14. jula od 00:00h na Prvom programu RTS-a, i u sredu 17. jula od 21h na kanalu Studio B.\nTAGOVI: RTSJelen Top 10Zemlja gruva123Zoe KidahDino DvornikJugoslav PantelićAna Đurić - Konstrakta


10.10.2016. / 9:43\nSEUL, Samsung Elektroniks je danas doživeo novi udarac zbog opoziva smartfona Galaxy Note 7, jer je navodno obustavio proizvodnju pošto su distributeri prestali da nude zamenu urteđaja zbog nastavka bezbednosnih problema, izveštava agencija Frans pres.\nNajveći svjetski proizvođač smartfona odbio je da komentariše vijest južnokorejske novinske agencije Jonhap da je kompanija privremeno zaustavila proizvodnu liniju za Note 7.\nAgencija Jonhap je javila, pozivajući se na neimenovani izvor jednog Samsungovog dobavljača, da je odluka donijeta u saradnji sa regulatornim vlastima za bezbjednost potrošača iz Južne Koreje, SAD-a i Kine.\nSamsung je 2. septembra objavio globalni opoziv za 2,5 miliona smartfona Note 7 sa 10 tržišta, nakon nekoliko prijava o eksplodarnju litijum-jonskih baterija tokom punjenja.\nNakon što su slike nagorelih telefona preplavile društvene mreže, kompanija je, kako navodi francuska agencija, bila prinuđena da proglasi povlačenje uređaja koji je smatrala svojom ikonom u pogledu inovacija i kvaliteta.\nČinilo se da je postupak zamjene do prošle nedelje tekao bez problema, dok se nisu pojavile nove informacije da je i kod pojedinih zamijenjenih telefona došlo do samozapaljenja baterije tokom punjenja.\nAmerička telekomunikaciona firma AT&T i njemački rival T-Mobile su saopštili juče da će zaustaviti zamjenu opozvanih smartfona Samsung Galaxy Note 7 dok traje istraga.\nCijena akcija Samsunga je potonula za četiri odsto u jutrošnjem ranom trgovanju, čak i prije nego što je Jonhap emitovao vijest o obustavi proizvodnje. U podne su akcije Samsunga trgovane na 1,65 miliona vona, što je za 3,2 procenta niže od nivoa na kome su zatvorene u petak. Tanjug\nTagovi: baterijapovlacenjeproizvodnjasamsung Note 7


Zlatibor očekuje oko 30.000 gostiju za novogodišnje praznike - Novosti - Turistički svet\nZlatibor očekuje oko 30.000 gostiju za novogodišnje praznike\nOpština Čajetina i Turistička organizacija Zlatibor, sa četiri besplatna novogodišnja koncerta, nagradiće sve posetioce Zlatibora koji su doprineli da ova planina sa okolinom bude zvanično najposećenije turističko mesto u Srbiji tokom 2017. godine – izjavio Vladimir Živanović, direktor Turističke organizacije Zlatibora, napominjujući da je Zlatibor ove godine posetilo pet odsto više turista i da je broj stranih turista povećan za sedam odsto u odnosu na isti period prošle godine.\n- Novogodišnji program počinjemo 29. novembra koncertom "Riblje čorbe", naredne večeri nastupa Toni Cetinski, a u novogodišnjoj noći sve posetioce će zabavljati Jelena Tomašević i trubački orkestar Marka Gligorijevića – rekao je Živanović, najavljujući novogodišnju turističku ponudu i dodao da će prvog dana nove godine nastupiti "Leksington bend" na Kraljevom trgu u centru Zlatibora.\nŽivanović je istakao da su svi turistički lokaliteti spremni za zimsku sezonu, a turistički sadržaji biće prilagođeni gostima i posetiocima Zlatibora, tako što će u okviru "Dino parka" biti aktivno veliko klizalište, nekoliko staza za sankanje i ski-škola za decu.\n- "Avantura park" će omogućiti konstantno skijanje i sankanje sa svojim sistemom za veštačko osnežavanje, a zvanična ski sezona na Zlatiboru kreće 21. decembra, dok će dnevna cena ski-pasa na skijalištu Tornik biti ista kao prošle godine i iznosiće 1.950 dinara - dodao je Živanović.\n- Podršku naporima Turističke organizacije aktivno pruža i opština Čajetina razvojem nekoliko projekata, kao što su izgradnja zlatiborske gondole, od centra Zlatibora do planine Tornik, završetak radova na izgradnji kulturnog centra i najaktuelnija kupovina sportske hale, sa svim pratećim smeštajnim i zabavnim kapacitetima - izjavio je Arsen Đurić, zamenik predsednika opštine Čajetina i izrazio očekivanje da će Zlatibor tokom novogodišnjih praznika posetiti oko 30.000 gostiju.\nKoncert "Riblje čorbe" 29. decembra na Zlatiboru je dar "ALCO Grupe" povodom 100 godina rada njene članice, kompanije "Pionir".\n- Uskoro se očekuje i otvaranje hotela "Tornik", koji će biti najluksuzniji hotel na Zlatiboru - izjavila je Vesna Vlatković, PR menadžer grupacije "A hoteli".\nČlan benda "Riblja čorba" Miša Aleksić najavio je odličan provod, naglasivši da će povodom obeležavanja 40 godina postojanja najveći deo programa biti stari hitovi, ali će predstaviti i tri pesme sa novog albuma, čije se izdavanje očekuje u martu naredne godine.\nZvezda novogodišnje večeri, Jelena Tomašević, navela je da će izvesti šarolik muzički program od popa, preko roka do obrada u tradicionalnom stilu i da će posle više godina nastupati na Zlatiboru, na kome često boravi sa porodicom.\n- Pevaću, kao i do sada, za decu, mame i bake - zaključila je Tomaševićeva.


Energija Balkana - Petrol počinje da naplaćuje punjenje električnih vozila\nPosle sedam godina besplatnog punjenja, Petrol od ponedeljka, 15. februara uvodi naplatu korišćenja njihovih električnih punjača. Iz slovenačke kompanije najavljuju dalji razvoj i širenju infrastrukture za električno punjenje u region - do 2025. godine žele da instalira više od 1.300 električnih punionica u Sloveniji i širem regionu.\n13. februar 2021. | 11:11\nNakon sedam godina besplatnog punjenja strujom električnih automobile slovenačka energetska kompanija Petrol počet će od ponedeljka, 15. februara, da naplaćuje korišćenje njihovih punjača za električna vozila.\nKompanija je saopštila da je to važan korak za dalji razvoju i širenje infrastrukture za punjenje električnih automobila u regionu, dodajući da namerava da instalira više od 1.300 punionica do 2025. godine, prenosi agencija STA.\nZa vozače koji pune vozila na punjačima snage do 22 kilovata cena će biti 25 centi po kilovat satu. Korisnici će uslugu plaćati putem Petrolovocg sistema OneCharge, na bazi količine potrošene energije, a ne vremenskog trajanja punjenja.\nPetrol upravlja najvećom mrežom stanica za punjenje elektičnih vozila u Sloveniji i duž granice sa Austrijom, koja, prema podacima sa veb sajta kompanije, broji više od 100 lokacija.\nDo sada, Petrol je naplaćivao samo korišćenje stanica za brzo punjenje, prenose slovenački mediji.\nFrima Elektro Ljubljana je prva u Sloveniji uvela naplatu usluge punjenja e-vozila u maju 2019. godine. Korisnicima je naplaćivala cenu na osnovu količine i trajanja punjenja.\nIz Petrola ističu da njihovi ambiciozni ciljevi zahtevaju stalni razvoj i posledično velika ulaganja.\n„Mnoge naše stanice za punjenje već se napajaju čistom energijom iz obnovljivih izvora, a mi stalno širimo svoju mrežu na punionicama u inostranstvu, sve sa jasnim ciljem da ostvarimo viziju kompanije da postane integrisani partner u energetskoj tranziciji“, objasnio je šef održive mobilnosti Petrola Bezol Tadej Smogavec.\nNa polju mobilnosti, grupa Petrol se fokusira na dva segmenta. Prvi se odnosi na infrastrukturu za punjenje, što podrazumeva uspostavljanje, upravljanje i održavanje infrastrukture za punjenje električnih vozila i pružanje usluga punjenja. Drugi segment predstavljaju usluge mobilnosti, kao što su iznajmljivanje, elektrifikacija voznog parka i usluge upravljanja voznim parkom, saopštila je kompanija.\nPetrol, punjenje, električni automobili, e-vozila, energetska kompanija, energija, struja, punjači, infrastruktura, Slovenija, region, mobilnost, elektrifikacija, vozni park, energetska tranzicija


Čović ne vidi razlog da PIK osporava referendum u RS – NovostiDana.rs\nČović ne vidi razlog da PIK osporava referendum u RS\nBANJALUKA – Hrvatski član Predsedništva BiH Dragan Čović izjavio je da ne vidi zašto bi Savet za implementaciju mira (PIK) trebalo da se organizuje oko toga da li će neka opština, kanton ili entitet imati svoj dan i obeležavati ga, te da je preterano sazivati sednicu PIK-a na kojoj će se izjasniti o tome što neko želi da odredi dan kojeg će slaviti.\n„Svaka opština ima svoj dan koji obeležava i do njega je došla kroz svoje institucije. Zato ne vidim razlog zašto bi neko osporavao i Republici Srpskoj u vezi sa Danom Republike, iako odluke Ustavnog suda BiH treba poštovati“, rekao je Čović za „Glas Srpske“.\nPrema njegovim rečima, ako se PIK i sastane, onda bi morao i nekoliko drugih tema staviti na dnevni red, jer bi bilo neprimereno da opet tim fingiranjem političkog Sarajeva vrši pritisak kada to odgovara političkom Sarajevu.\nČović je dodao da je ključ svega ipak odluka Ustavnog suda, te bez obzira kako je donesena i na koji način se glasalo, o njoj se ne raspravlja, nego je treba sprovesti.\n„Ali, to ni na koji način ne umanjuje mogućnost da se Republika Srpska izjašnjava o svim pitanjima od interesa za Srpsku. Sada je samo pitanje veštine kako definisati pitanje o kojem se želi čuti stav većine građana Srpske. Mislim da za to postoji više modaliteta“, istakao je Čović.\nOn je izrazio nadu da će Republika Srpska u skladu sa zaključcima Narodne skupštine znati na pravi način sve definisati tako da se na bilo koji način ne osporava odluka Ustavnog suda BiH, a da je sve drugo stvar demokratskog načela.\nGovoreći o krizi među strankama u FBiH, Čović je rekao da je nepoverenje između predstavnika Bošnjaka i Hrvata evidentno i da postoji već duže vreme.\n„Čini mi se da SDA već dugo sve nas vodi u krivom smeru i da nas na taj način pokušava da prisiljava kao partnere u vlasti da prihvatimo apsolutno neprihvatljive stavove jer nas odvode daleko od ravnopravnosti“, rekao je on.\nČović je dodao da on i predsednik Republike Srpske Milorad Dodik imaju odnos dvojice prijatelja koji se razumiju u vezi sa mnogim stvarima iz realnog života, a da je politika druga stvar u kojoj svako ima svoj interes i da je tu logično da nekad ne misle isto.\n„Ali, naši odnosi su više nego dobri i kamo sreće da sa većinom drugih kolega imam takav odnos“, zaključio je Čović, koji je i predsednik HDZ-a BiH.\nPovezanogradovi, novosti online, Republika Srpska, vesti


13:00 - 11.06.2019\nNekoliko poznatih lica sedelo je tik uz aut liniju i pratilo prvu utakmicu finalne serije Superlige. Oficijelni spiker je zamolio da publika aplauz pozdravi bivše crveno-bele igrače. Redom je prozivao Milana Dozeta, Nikolu Rebića, Luku Mitrovića i Nemanj\n21:20 - 28.02.2019\n19:34 - 08.01.2019\nNavijači Unikahe i Crvene zvezde broje sitno do derbija drugog kola grupe G Top 16 faze Evrokupa. Izabranici Milana Tomića žele da uzmu skalp Špancima ovog utorka od 20.45, a samo nekoliko časova pred duel, na zvaničnom Tviter nalogu crveno-belih osvanul\n17:39 - 30.12.2018\nNaš košarkaš Nemanja Nedović dao je opširan intervju za "Eurohups" u kojem je govorio o problemima sa povredama, sezoni sa Armanijem, ali i reprezentaciji Srbije.\n18:44 - 16.12.2018\n23:34 - 13.12.2018\nKošarkaši Fenerbahčea su se učvrstili na prvom mestu u Evroligi, pošto su u 12. kolu na svom terenu savladali Armani sa 92:85, u meču u kom je blistao Marko Gudurić sa 20 poena.\n11:29 - 04.12.2018\n13:32 - 21.11.2018\nKošarkaši Armanija će pokušati da nastave seriju dobrih igara i rezultata u Evroligi ove srede (20.45), kada će u osmom kolu elitnog takmičenja protiv Baskonije probati da dođe do šeste pobede.\n14:30 - 17.11.2018\nSrpski košarkaški reprezentativac Nemanja Nedović pauziraće najmanje tri nedelje zbog obnovljene povrede butnog mišića, saopštio je njegov klub Armani iz Milana.


Srpska liga – Страна 4 – Sportske vesti\nHome / Fudbal / Srpska liga (strana 4)\nTIMOK SKINUT SA LIDERSKE POZICIJE U derbiju jeseni Srpske lige Istok u Popovcu nadahnuti fudbaleri Budućnosti bolji od ekipe iz Zaječara\n25. октобра 2020.\tLeave a comment 62 pregleda\nNIŠ – Kako su i očekivali dobri poznavaoci fudbala u derbiju jeseni Srpske lige Istok u Popovcu, između Budućnosti i vodećeg Timoka, pobedila je domaća ekipa i preuzela lidersku poziciju. Fudbaleri iz velikog železničkog čvorišta pokraj Niša, koji su po ...\nU POPOVCU PREDSTAVA ZA GURMANE U derbiju jeseni na fudbalskom istoku drugoplasirana Budućnost dočekuje lidera iz Zaječara\n23. октобра 2020.\tLeave a comment 53 pregleda\nNIŠ – Po igrama koje su u dosadašnjem prvenstvu pružale vodeće ekipe u Srpskoj ligi Istok, Timok i Budućnost, u derbiju jeseni u Popovcu biće fudbala za gurmane. Zaječarci su lideri na tabeli, igraju mudro i sigurno, a domaća ekipa ...\nTIMOK OPET ZAPLIVAO NA VRHU TABELE Zaječarci pobedili ekipu Topličanina a Budućnost osvojila bod u Prahovu i vrh je sada drugačiji\n18. октобра 2020.\tLeave a comment 99 pregleda\nNIŠ – Promenjen je vrh tabele u Srpskoj ligi Istok posle 13. kola jer je Timok lako pobedio goste iz Prokuplja, a Budućnost je samo remizirala protiv Dunava u Prahovu i mesta su promenili. Najveće iznenađenje minulog vikenda napravili su ...\nU POPOVCU ĆE SE VODITI TEŠKA BORBA Fudbaleri Budućnosti ređaju pobede, a Paraćinci umeju zrelo da igraju i očekuje se lepa predstava\n3. октобра 2020.\tLeave a comment 39 pregleda\nNIŠ – Dosta je zanimljivih fudbalskih predstava u 10. kolu Srpske lige Istok, ali duel u Popovcu pokraj Niša liči da će gledaoci uživeti u viđenom. Budućnost igra dobro, protivnike lagano pobeđuje, u vrhu je tabele, ali u goste mu ...\nBUDUĆNOST SKINULA VLASINU SA VRHA Radnički je bio siguran kući, a drugu vodeću ekipu Vlasinu pregazili su fudbaleri iz Popovca\n28. септембра 2020.\tLeave a comment 42 pregleda\nNIŠ – Radnički iz Svilajnca igra i dalje sigurno i zabeelžio je pobedu i u 9 kolu Srpske lige Istok koja ga ostavila na liderskoj poziciji. Druga vodeća ekipa Vlasina nije opravdala do minuog kola visoku poziciju na tabeli, nadigrana ...\nNA PROGRAMU DOSTA ZANIMLJIVIH VOJEVANJA Na srpskoligaškom istoku u 9. kolu su utakmice na kojima će uživati prave fudbalske meraklije\n25. септембра 2020.\tLeave a comment 24 pregleda\nNIŠ – Mnogo je na srpskoligaškom fudbalskom istoku ovog vikenda komšijskih derbija, vojevanja za bodove da se opstane vrh tabele, borbe da se pobegne sa začelja. Čini se da će najteže biti drugoplasiranoj Vlasini u Popovcu, Rembasu u gostima kod ...\n18. септембра 2020.\tLeave a comment 39 pregleda\nNIŠ – Najzanimljiviji susret u 8. kolu Srpske lige Istok igra se u Resavici gde domaći Rembas dočekuje lidera na tabeli ekipu Timoka koji do sada u prvenstvu beleži samo pobede. Zaječarci ne kriju da i na ovom gostovanju računaju ...\nStrana 4 od 19« Prvo...«23456\t»\t10...Poslednje »


Pribojsko pivo iz Osijeka | Priboj 033\nPribojsko pivo iz Osijeka\nPredstavnici opštine Priboj i Osiječke pivovare, na „Danima hrvatskog piva“ u Osijeku, ugovarali su saradnju koja bi trebalo da rezultira proizvodnjom „Pribojskog piva“ u „Slobodnoj zoni Priboj“.\nPredsednik Skupštine opštine Priboj Boris Mrdović i član Opštinskog veća zadužen za oblasti turizma i investicija Miralem Gogalić bili su u Osijeku, na svečanom otvaranju ove manifestacije, koja traje od 7. do 17 septembra i na radnom sastanku sa predstavnicima „Prve hrvatske pivovare“ dogovorili su osnovne faze saradnje u proizvodnji „Pribojskog piva“ i njegovom plasmanu na evropsko tržište.\n– Njima je zbog tržišta zanimljiva naša lokacija, trome|a Srbije, Bosne i Crne Gore, a oni znaju i da imamo dobru vodu koja je osnov kvaliteta piva. Nama je, sa druge strane , bitno njihovo veliko iskustvo i tradicija u proizvodnje piva , duga četiri veka , kaže za naš list Boris Mrdović.\nTri faze do proizvodnje\nOn još dodaje da su na sastanku okvirno dogovorene tri faze. U prvoj će se raditi na razvoju brenda „Pribojsko pivo“, u drugoj bi se omogućilo punjenje gotovog piva , a u trećoj otvaranje pivare u „Slobodnoj zoni , Priboj“ i otpočinjanje proizvodnje.\nDomaćini iz Osijeka su delegaciju iz Priboja upoznali sa dugom tradicijom njihove pivare kao i procesom proizvodnje organskog piva, bez aditiva i konzervanasa. Oni su , na kraju posete, izrazili zadovoljstvo zaključcima radnog sastanka i iskazanim interesom za saradnju .\nKonkretizacija saradnje i otpočinjanje prve faze, brendiranja , trebalo bi da počnu do kraja godine, a u narednim fazama se očekuju pomoći Opštine Priboj u skladu sa subvencijama koje su planirane u „Slobodnoj zoni“. Ali i od države , jer se, kao su rekli predstavnici opštine Priboj, radi o skupoj investiciji .\nIzvor: Danas Autor: S. Bjelić


Izvor: Radio Televizija Vojvodine, 13.Jun.2018, 00:16\nU Priboju je grad veličine klikera padao duže od pola sata, a u Užicu su se za petnaestak minuta zabelele ulice.\nNepogoda sa jakim pljuskom, gradom, grmljavinom i olujnim vetrom sa područja Užica, Požege i okoline u narednom satu premeštaće se na sever >> Pročitaj celu vest na sajtu Radio Televizija Vojvodine << i severoistok ka Kolubarskom i severu Moravičkog okruga, upozorio je Republički hidrometeorološki zavod (RHMZ).\n"Ovde je završena i berba i žetva. Ništa nije ostalo nakon grada koji nas je malopre zahvatio. Kada je voće u pitanju sve to je bilo na granama sada je na zemlji, dok su žitarice koje su bile pred žetvom totalno uništene", rekao je Gaga Babić iz sela Družetići.\nPROMENA VREMENA Danas i sutra nepogode, obilne padavine i grad\nDanas i sutra u Srbiji će biti nestabilno sa pljuskovima sa grmljavinom i lokalnom pojavom kratkotrajnih vremenskih nepogoda, sa količinom padavina preko 20 milimetara za tri sata, olujnim vetrom i pojavom sugradice i grada, saopštio je Republički hidrometeoroloski zavod.\nSnažno nevreme i grad u zapadnoj Srbiji i Vojvodini\nUžički kraj danas popodne pogodilo je nevreme sa velikim količinama padavina a prema pisanju lokalnih medija padale su ledenice veličine lešnika. Na fotografijama objavljenim na društvenim mrežama vide se delovi Užica i okoline u kojima je pala velika količina krupnog grada, koji je pokrio...


NOVI SAD: Žrtva partijskih diktata | Autonomija\nNovi Sad bio je prvi grad u Srbiji u kojem je došlo do takozvanog prekomponovanja vlasti, pošto su Socijalistička pratija Srbija (SPS) i Srpski pokret obnove (SPO) odlučili da se priklone partijama okupljenim oko Srpske napredne stranke (SNS). Naime, nova vladajuća koalicija predvođena „naprednjacima“ smenila je 13. septembra u ranim jutarnjim satima, nakon celodnevnog zasedanja, kompletnu gradsku vlast predvođenu Demokratskom strankom (DS) i Ligom socijaldemokrata Vojvodine (LSV).\nNakon što je sa funkcije gradonačelnika smenjen Igor Pavličić (DS), imenovan je šef novosadskog odbora SNS Miloš Vučević, a za njegovog zamenika Borko Ilić iz Demokratske stranke Srbije (DSS). Aleksandra Jerkov iz LSV smenjena je sa mesta predsednice Skupštine grada, a na to mesto postavljen je Siniša Sević iz SPS-a, inače dotadašnji Pavličićev zamenik. Smenjeno je i celokupno Gradsko veće, kao i direktori javnih i komunalnih preduzeća i ustanova čiji je osnivač Ggrad.\nNova većina od tog dana ima 42 odbornika od ukupno 78, koliko broji Skupština Novog Sada. Pored SNS-a, SPS-a i DSS-a, novoj skupštinskoj većini su prišla i tri odbornika SPO, koji su mandate na izborima osvojili na listi LSV-a. U vladajućoj koaliciji je i šest odbornika Romske demokratske stranke (RDS), koje je SNS nakon lokalnih izbora optuživao da su u Skupštinu grada ušli zahvaljujući „kupovini glasova“ birača. U koaliciji sa SNS-om je i pet odbornika koji su izabrani na listi Dveri a potom isključeni iz tog pokreta, te jedan odbornik vlaške stranke Nijedan od ponuđenih odgovora, koji je takođe isključen iz partije nakon izbora.\nNova-stara vlast konstituisana 29. juna\nVlast u Novom Sadu prvi put je konstituisana 29. juna, takođe na maratonskoj sednici, koja je trajala do ranih jutarnjih sati 30. juna. Razlog tome bio je što stranke nisu mogle da se dogovore oko pojedinih kadrovskih rešenja. Već tada je bilo jasno da su koalicioni partneri teško prešli preko odluke DS da ponovo na mesto gradonačelnika postavi Igora Pavličića, na čiji prethodni mandat su SPO i LSV imali niz zamerki. Uprkos svemu, vlast su tada formirali DS, LSV, SPO i SPS, uz podršku odbornika Saveza vojvođanskih Mađara (SVM) i RDS-a.\nAleksandra Jerkov: Ponovni izbor Pavličića za gradonačelnika bila je greška\nAleksandra Jerkov je za Autonomiju rekla da je osnovna greška demokrata bila što su ponovo predložili Pavličića za gradonačelnika. “Mi smo isticali i pre i nakon formiranja vlasti zamerke na njegov račun. Međutim, između SNS, Dveri, lažne RDS i lažne vlaške stranke, potpuno je jasan izbor LSV da stupi u koaliciju sa DS. Međutim, tako nije mislio i naš predizborni koalicioni partner SPO i njima su izgleda bile bliže Dveri od DS-a. Bili su na izbornoj listi čija je osnovna poruka bila da je Novi Sad nama glavni grad, a sada su u vlasti sa pokretom koji bi da ukine autonomiju Vojvodine i koji veliča odluku Ustavnog suda kojom je osporena funkcija Novog Sada. Ja nisam u grupi ljudi koja smatra da je Pavličić glavni uzročnik kasnijeg raspada vladajuće koalicije”, kazala je Jerkov.\nPortparol SPO Nemanja Starović je rekao za Autonomiju da su sa LSV-om uvek u gradu tesno sarađivali po mnogim pitanjima pa odatle i zajedničko insistiranje da Pavličić više ne može biti gradonačelnik, što je DS u prvo vreme i prihvatio. “Međutim, u samom finišu formiranja većine došlo je do preokreta i lider LSV-a Nenad Čanak je popustio pred čvrstim garancijama DS-a da prihvatimo Pavličića, jer će se njegov odnos prema partnerima u vlasti bitno promeniti, što smo mi kao mlađi koalicioni partner prihvatili. Nažalost, ni do kakvih pomaka u ponašanju Pavličića nije došlo, pre svega po pitanju promene Statuta grada, koji je u prethodnom mandatu nasilno promenio uz pomoć opozicije, ali i zbog njegovog odbijanja da potpiše koalicioni sporazum”, rekao je Starović.\nOpozicija preuzela gradsku vlast iz drugog pokušaja\nPrvi pokušaj preuzimanja vlasti u Novom Sadu novoj skupštinskoj većini propao je 29. avgusta, pošto se na početku zasedanja nije pojavio dovoljan broj odbornika da obezbede kvorum. Ubrzo nakon što je to konstatovala i predsednica Skupštine Aleksandra Jerkov i odložila sednicu, u salu su ušli odbornici i prebrojali se. Tvrdili su da ih ima dovljno, ali su odlučili da sačekaju nastavak zasedanja, dve nedelje kasnije. Nova vladajuća koalicija predvođena naprednjacima smenila je 13. septembra u ranim jutarnjim satima, nakon celodnevnog zasedanja, kompletnu gradsku vlast. Sednica je bila mučna, a pratili su je česti prekidi zbog pojavljivanja u skupštinskoj sali osoba za koje su LSV i DS tvrdili da su Vučevićevo privatno obezbeđenje.\nKako god bilo, vlast je promenjena, a na istoj strani su se našle i stranke koje su se debelo zamerale jedna drugoj nakon izbora. Tas koji je prevagnuo, kao što je već rečeno obezbedili su odbornici SPO-a i pored protivljenja lidera stranke Vuka Draškovića.\nNemanja Starović: Vuk Drašković je bio protiv, ali smo mi decentralizovana stranka\nNemanja Starović tvrdi da se SPO opredelio da u tri vojvođanska grada uđe u koaliciju sa SNS-om, jer su lokalni funkcioneri bili veoma razočarani prethodnom saradnjom sa lokalnim funkcionerima DS. Prema njegovim rečima, stranka je decentralizovana i daje punu autonomiju lokalnim organizacijama da donose samostalno odluke na lokalu. “Zato se Drašković i nije složio sa našom odlukom u Novom Sadu”, kazao je Starović i izrazio nadu da će i LSV razumeti odluku SPO da uđe u novu vladajuću koaliciju.\nO događajima oko preuzimanja vlasti Aleksandra Jerkov je rekla da je, i pored najboljeg izbornog rezultata LSV u istoriji lokalnih izbora u Novom Sadu, sticaj okolnosti doveo do toga da Liga pređe u opoziciju. “Sada se jasno vidi ko je sa koje strane i gde je oduvek bio. Vlast je sastavljena od stranaka, pojedinaca i interesnih grupa okupljenih jedino oko ideje da se po svaku cenu dođe na vlast, a ne oko vizije kako bi grad trebalo da izgleda, o čemu govore i sva dosadašnja zasedanja Skupštine grada. Oni sve tretiraju kao podelu partijskog plena i kako vreme prolazi postaje očigledno da im je cilj bio samo da DS i LSV skinu sa vlasti”, smatra Jerkov.\nNemanja Starović tvrdi da bi do ovoga kad-tad neminovno došlo, jer koalicija na čelu sa Igorom Pavličićem ne bi dugo potrajala, pošto nije bio otvoren za saradnju. “Kao član gradskog veća u prethodnom mandatu samo sam se jednom nasamo sa njim video. Za to vreme imali smo tri sednice Gradskog veća uživo i oko 50 telefonskih, na kojima se rešavalo i po 50 tačaka, što je neprihvatljivo. Na sastanku sa tadašnjim liderom demokrata Borisom Tadićem nam je obećavano da će se njegov odnos prema nama promeniti, ali do toga nikada nije došlo”, rekao je Starović.\nGradonačelnik: Iznenađujuće dobro funkcionišemo\nGradonačelnik Miloš Vučević za Autonomiju je rekao da koaliciju sa mnogo stranaka nije jednostavno ni sastaviti, niti je lako njeno funkcionisanje, ali se nova gradska vlast u Novom Sadu o svemu dogovara brže nego što je pretpostavio, iako opozicija pokušava da odnose unutar koalicije predstavi kao rascep. Dodao je da je participaranje malih stranaka u gradskoj vlasti, koje nisu zastupljene u višim nivoima vlasti, iznenađujuće dobro jer žele da steknu poverenje pred nove izbore. “Koalicija funcioniše zaista dobro. Da li će to biti tri meseca ili tri godine ne mogu da kažem, ali će SNS izaći prva i reći ako ne može da funkcioniše i odlučiti da ide na nove izbore ili će se formirati neka nova većina. Smatramo da ništa ne može da traje doveka, ali će SNS, sve dok traje politički dogovor biti u vlasti jer je na nama najveća politička odgovornost”, kazao je Vučević.\nNemanja Starović smatra da se do željenih rezultata nove vlasti do sada nije moglo objektivno stići jer je prošlo svega 70 dana, ali je njegov opšti utisak da je saradnja mnogo bolja i da je odnos među strankama mnogo iskreniji nego u Pavličićevo vreme. “Stranke sada imaju direktnu komunikaciju sa gradonačelnikom i nakon 70 dana možemo biti zadovoljni kao stranka, a nadam se da će to uskoro moći da osete i građani”, rekao je Starović, i kao jedan od najznačajnijih rezultata nove vlasti naveo pravljenje preseka stanja i “gašenja nekoliko požara u najznačajnijim javnim preduzećima”.\nAleksandra Jerkov je upozorila da je posao gradonačelnika da snagom ličnog autoriteta pomiri interese onih koji čine vlast, ali joj se čini da Vučević nije pokazao neophodnu snagu koju gradonačelnik glavnog grada Vojvodine treba da ima. “Plašim se da dolazimo u istu poziciju u kojoj je bio Igor Pavličić koji to nije uspeo da uradi ni u svojoj stranci, a kamoli u gradu”, rekla je Jerkov i kao primer navela nedavni rebalnas budžeta. Prema njenim rečima, ova tema je potvrda da je usvojen dogovor političkih partija i da je sve ono što su govorili u kampanji palo u vodu, jer su subvencije dobile stranke koje u pojedinim preduzećima žele da podmire svoje stranačke interese.\nJovan Dejanović: Veći intenzitet partijskih diktata nego u jednopartijskom sistem (Na fotografiji: Dejanović u razgovoru sa Aleksandrom Jerkov)\nJovan Dejanović, po opštem mišljenju najbolji gradonačelnik Novog Sada u istoriji (od 1974. do 1982. godine), za Dojče vele je nedavno rekao da ne može da veruje da su lokalne vlasti danas toliko izložene uticaju partijskog diktata i ocenio da ni u vreme jednopartijske države to nije bio slučaj. „Politika u gradu mora da bude oslobođena partijskih i političkih uticaja. Ja sam skoro pola veka pripadao Savezu komunista. Osam godina sam bio gradonačelnik Novog Sada, a ni jedan primer, ni pola primera nema da je Gradski komitet Saveza komunista od mene ili od Skupštine grada tražio nešto da se uradi”, rekao je Dejanović.\nEvropska prestonica kulture?\nDveri i Evropska prestonica kulture\nPrethodna gradska vlast podržala je ideju da 2020. godine postane Evropska prestonica kulture. Promenom vlasti otvorena je polemika da li odmetnuti odbornici pokreta Dveri, kojima je u raspodeli vlasti povereno da vode oblast kulture u Novom Sadu, ovakvu inicijativu mogu da iznesu, jer je bilo primetno njihovo odsustvo sa važnih skupova koji su tim povodom organizovani čirom Evrope. Ubrzo se oglasio Grad koji je rekao da nema nameru da od kandidature odustane, a pre neki dan pred javnost su izašli i predstavnici Odbora za realizaciju inicijative, koji su rekli da je Grad ispunio sve uslove i da je kandidatura izvesna.\nPredsednik odbora i bivši gradski većnik za kulturu Andrej Bursać rekao je tada da je po signalima iz Brisela Novi Sad ozbiljan kandidat. “Ova odluka je bila presudna za nas, te je Odbor doneo strateški plan ‘Visions2020’, po kojem će se odrediti šta Novi Sad sve treba da uradi do 2020. godine i koje programske aktivnosti treba da budu sprovedene, što je ujedno i neka vrsta kulturne strategije grada. Sve ono što će Novi Sad uraditi do 2020. godine se visoko vrednuje, i ono što nam sada predstoji je izrada projekta koji će jasno, precizno i stručno odrediti pravce onoga što treba da se radi. Došlo je vreme da se ono što je bila vizija sprovede u delo”, rekao je Bursać.\nPrema procenama odbora, ukupna vrednost projekta Evropske prestonice kulture 2020. godine iznosiće oko 100 miliona evra, od kojih će, po iskustvima prethodnih kandidata, grad Novi Sad obezbediti trećinu sredstava. Predviđaju se ulaganja grada od 15 miliona evra, a u infrastrukturu će, prema procenama biti uloženo oko 10 miliona evra iz gradskog budžeta. Članovi odbora su kazali da će sredstva za realizaciju projekta biti obezbeđena i iz republičkih fondova, kao i iz izvora Evropske unije, razvojnih banaka, javno-privatnih partnerstava, donacija i sponzora.\nNedugo nakon toga stigao je kratak odgovor iz Grada da će biti preispitan rad Odbora, kako bi se videlo da li je ono što je predloženo u dokumentu zaista pravac kojim grad treba da ide i na kraju navede u kandidaturi koja se podnosi 2014. godine.\nSmanjenje potrošnje i reforma javnog sektora\nAktuelni gradonačelnik tvrdi da se već sada vide razlike u vođenju grada, jer su daleko manji rashodi u odnosu na prethodni period, racionalnije se troše javna sredstva i korigovana je sva potrošnja. “U narednom periodu posvetićemo se pripremi i realizaciji budžeta za 2013. i smanjenju troškova, posebno za reklamu i oglašavanje, kao i iznosa za donacije i sponzorstva. Ako neko javno preduzeće dobija tekuće subvencije, onda nije u redu da troši novac za reklame i oglase, i to stanje je neodrživo”, rekao je Vučević i precizirao da će naredni budžet biti bar za dve milijarde dinara manji od ovogodišnjeg, jer je doneta odluka da se Grad ne zadužuje kod banaka.\nMiloš Vučević: Prethodna vlast je više štete napravila nečinjenjem nego činjenjem\nPrema njegovim rečima, SNS je izašla sa predlogom o nivou zaposlenosti u javnim preduzećima za narednu godinu i samo se čeka izmena Zakona o radu u pogledu otpremnina i zaključivanje kolektivnog ugovora na nivou grada. “Zbog toga ne možemo početi sa rešavanjem problema viška zaposlnih. Mi smo poskupeli nekoliko usluga koje nisu menjane godinama, jer je prethodna vlast držala ekonomski neisplative cene i u isto vreme se zaduživala kod komercijalnih banaka, čime je napravljena potpuna dubioza u nekim preduzećima. Zato smo i došli u situaciju da dajemo subvencije određenim preduzećima. Prethodna gradska vlast je pravila više problema nečinjenjem nego činjenjem, jer se gadnim stvarima nisu bavili. Osnovne podatke smo dobili, a na javnim preduzećima je da urade revizije po dubini”, rekao je Vučević i procenio da se komplatna dugovanja javnih preduzeća kreću od sedam do deset milijardi dinara, što je „ravno katastrofi“.\nGradonačelnik smatra da je situacija u JP stvarana dve decenije i veoma je kompleksno pitanje naći rešenje za funkcionisanje javnog sektora, jer ono zahteva ozbiljne rezove i konsenzus što šireg kruga stranaka. “U prethodne četiri godine došlo je do značajnog pogoršanja u radu javnih preduzeća i mi smo povećali sredstva za tekuće subvencije da bismo intervenisali tamo gde je najgora situacija. Krajem novembra mi ne možemo govoriti o sprovođenju ozbiljnih investicija, osim tekućih. Toplana je u najgorem stanju, Čistoća je u veoma teškom stanju, a Zelenilo i SPENS ne mogu da zarade ni za plate i moramo im pomoći dok ne počnu stabilnije da posluju”, rekao je Vučević i najavio da će direktori morati da donose teške odluke, jer je nivo zaposlenosti neodrživ.\nAleksandra Jerkov je optužila novu vlast da je novac koji je bio namenjen za projekte čija je realizaciju započela potrošila za plate u javnim preduzećima. “Čini mi se da su svi politički akteri u gradu napravili grešku i više se bavili pozicijama u okviru vlasti nego onim zbog čega su izabrani. Masa plata se nije povećala u javnim preduzećima, tako da situacija nije toliko crna. Crno je to što gradonačelnik govori, a njegovi koalicioni partneri rade, i što 95 odsto para iz rebalansa budžeta ide za finansiranje tekućih troškova. Sve to lepo zvuči što Vučevič kaže, ali nije tako”, rekla je Jerkov.\nStarović je stanovišta da je neophodno što pre napraviti analizu JP koja su srž komunalnog sistema, onih koja mogu obavljati zajedničke delatnosti, a da neke pristupe javno-privatnom partnerstvu. “Pritom se jako mora voditi računa o zaposlenima i broju ljudi koji će biti otpušten, jer je od septembra usledilo veliko neplansko zapošljavanje, a analiza je pokazala da je primljeno oko 500 ljudi”, tvrdi Starović. S tim u vezi njegova stranka nedavno je optužila Pavličića za potpuno urušavanje komunalnog sistema grada i zapošljavanje preko 500 članova svoje stranke u Gradskom zelenilu, Vodovodu i kanalizaciji, Čistoći, Informatici, drugim JP i Gradskoj upravi. čime je budžet dodatno opterećen za 360 miliona dinara godišnje.\nFenomen Romske demokratske partije\nBela Kurina, RDP: Sa osnovnom školom vodi resor za socijalnu politiku\nOdbornici RDP našli su se u novoj vlasti kao razvnopravan partner sa mnogo većim strankama i dobili su da vode nekoliko javnih preduzeća i pozicija u Gradskom veću i upravi. U medijima se odmah povela polemika kako predsednik stranke Bela Kurina, sa završenom osnovnom školom, može da vodi resor socijalne zaštite u Gradskom veću i da za to dobija platu veću od predsednika Republike. Miloš Vučević tvrdi da ne zna kolika je plata njegovog koalicionog partnera, ali tvrdi da je Kurina dosta vredan i često radi prekovremeno vodeći jednu od najvećih gradskih uprava. “Ja sam ponosan što je gradska uprava po prvi put zaposlila predstavnika romske populacije na tako važnom mestu. Svoju platu sam za deset odsto smanjio čim sam stupio na dužnost, tako da je manja za nekih 17.000 dinara od one koju je imao Igor Pavličić. Ne znam kolike su plate članova Gradskog veća pojedinačno, ali one ne bi smela da budu veće od 105.000 dinara”, rekao je Vučević.\nMeđutim, nije to jedina polemika u koju su uključeni članovi RDP. Mnogo veće optužbe na njihov račun stigle su neposredno nakon lokalnih izbora i to od naprednjaka i DSS-a koji su tada tvrdili da su se bavili kupovinom glasova. Optužbe su sada utihnule i svi se pozivaju na očekivanje rezultata istrage, koju navodno sprovode nadležni državni organi.\nNemanja Starović ne krije da je i za njega bio iznenađujući rezultat RDP u Novom Sadu, ali smatra da treba stvari ostaviti da se istraže do kraja i da se utvrdi eventualna odgovornost pojedinaca. “Mislim da delom iza povika na RDP mnogi pokušavaju da sakriju nečasne radnje koje su radile mnogo veće stranke. Bez obzira na sve mislim da je ove godine kupovina glasova bila izraženija nego ikad pre, što govori o jednom veoma niskom nivou građanske, političke i društvene svesti, a nakon toga i nezrelosti političkih partija”, zaključio je Starović.\nAleksandra Jerkov nedavno je u Skupštini Srbije kao poslanica LSV-a postavila pitanje šta se dešava sa istragom protiv RDP. “Mi smo podržali SNS i DSS u nameri da se istraži eventualna kupovina glasova. Zato nam je žao što su očigledno odustali od toga i iskoristila sam jedino pravo da dođem do odgovora na to pitanje. Neretko imamo informacije od odbornika da im se nudi mito i da im se preti i sve to ide u prilog šire priče o prekomponovanju vlasti u Novom Sadu. Prvo su tražili hapšenje čelnika RDP, a nakon što su ušli u koaliciju sa njima, o tome se više ne priča”, rekla je Jerkov.\nDugogodišnji gradonačenik Novog Sada Jovan Dejanović smatra da u svim tim događanjima ima puno ružnih i neprincipijelnih stvari, u kojima najmanje učestvuju građani. Prema njegovim rečima, lokalne vlasti moraju više komunicirati sa građanima na najširoj mogućoj osnovi. „I da se građani obaveste da li smo to što smo dogovarali s njima i ispoštovali, odnosno da li je to sprovedeno, i da li je to izraz volje i potreba građana“, naveo je Dejanović.\nNemanja Starović smatra da je našem društvu neophodna temeljna reforma izbornog sistema na svim nivoima, jer je aktuelni u mnogome prevaziđen i pokazao je štetne strane. “Daleko veći problem od toga je užasna praksa da se izbori za više nivoa vlasti održavaju u isto vreme. Posledice bi bile manje da su izbori razdvojeni. Ovako su lokalni, pa i pokrajinski izbori ostali u senci republičkih i pokrajinskih i zato bi tu praksu trebalo prekinuti. Mislim da bi gradonačelnici trebalo da se biraju direktno, a ne iz redova odbornika, jer se na ovaj način kandidati kriju iza leđa stranačlkih lidera”, kazao je on.\nDa je Srbiji neophodna promena izbornog sistema slaže se i Aleksandra Jerkov jer situacija kada odbornik nema odgovornost prema bilo kome, jer ga nisu direktno birali građani, ne vodi ničemu. “Kod nas se mogu formirati odbornički klubovi stranaka koje nisu ni prošle izborni cenzus i onda se sa pravom postavlja pitanje zašto uopšte učestvovati na izborima, kada možete da pokupujete onoliko odbornika koliko vam treba. To je izuzetno loše, kriza političkog sistema je evidentna i ona mora obuhvatiti sistemsku promenu izbornog sistema”, rekla je Jerkov.\nAleksandra Jerkov je rekla da je upravo zbog ovakvih tvrdnji LSV tražila podatak koliko je ljudi zaposleno u periodu između dve vlasti i dodala da odgovore očekuju ovih dana. “Za građane je važno i koliko je ljudi prestalo da radi u firmama i koji je profil zaposlenih. Kada se utvrde tačne brojke, uverena sam da će situacija biti mnogo jasnija i da će se razlikovati u odnosu na ono što tvrdi nova vlast. Mislim da će rezultat biti takav da se na kraju broj ljudi nije povećao u javnim preduzećima”, procenila je Jerkov i uputila kontraoptužbu novoj vlasti da masovno zapošljava ljude u delatnostima koje nisu primarne, a kao primer navela Urbanizam, gde je u kratkom roku 11 ljudi zaposleno u nečemu što se zove „kabinet direktora“.\nBranislav Bugarski: Neka javna preduzeća ne mogu da zarade ni za plate\nVojvođanski sekretar za lokalnu samoupravu Branislav Bugarski rekao je za Autonomiju da je jedino rešenje problema u JP ozbiljno restrukturiranje i reformisanje javnog sektora uopšte. “To zavisi od političke scene i u momentu kada se ona bude uozbiljila, JP će biti rasterećenija. DS ima tu vrstu opredeljenosti, ali kod drugih stranaka to ne vidim kao koncept. Imate preduzeća koja nisu u stanju da zarade za plate, a pod tim pretpostavkama nijedno preduzeće u svetu ne može da funkcioniše i to je ekonomski dalje neodrživo”, rekao je Bugarski i dodao da je pitanje ko će imati tu vrstu političke odgovornosti da prvi počne da sprovodi reforme.\nSličnog razmišljanja je i Aleksandra Jerkov koja smatra da sve lokalne samouprave moraju da završe sa načinom razmišljanja da su JP jedini način da se zadovolje interesi i potrebe stranaka. “Menjali smo nekoliko statuta ustanova i javnih preduzeća na poslednjoj sednici Skupštine grada kako bi nedovoljno kompetentni došli na rukovodeća mesta, što govori o tome da su neki došli na vlast samo sa željom da postavljaju – ne samo partijske članove – nego i ideološki podobne. Od najava silne profesionalizacije nismo dobili ništa i svedoci smo da aktuelna vlast još jedino nije patrijarha zamenila, što će opet negativno uticati na život građana”, smatra Jerkov.\nMiloš Vučević je tim povodom rekao da je kod koalicija kadrovanje uvek složenija priča, ali da treba sačekati još neko vreme da se sagleda kako je to nova vlast uradila. “Kada bude javnih konkursa sve je moguće, pa ne vidim problem da i neko iz SNS bude smenjen sa funkcije. Primer Urbanizma meni ne smeta, ako će oni pokazati rezultat svog rada. Nisam stigao da razgovaram sa direktorom i nisam razumeo da li su dovedeni novi ljudi, ali ako će poboljšati rezultat rada – to je onda u redu. Ako je to rezultat stranačkog podmirivanja nikada neće dobiti moju podršku”, rekao je Vučević, uz napomenu da nema pravo da se do te mere meša u rad JP, bez namere da od toga beži.\nNovosadska toplana je na ivici rentabilnosti\nZbog mnogih tržišnih razloga, ali pre svega zavisnosti od nabavke skupih energenata JP Novosadska toplana je nagomilala “dugove do guše”. Pomoć Grada od sto miliona dinara nakon rebalansa zato izgleda smešno i poslužiće samo da se “pregura zima”. Optužbe na način kako je ovo preduzeće poslovalo su obostrane, a izlazak rukovodilaca pred novinare s podatkom da je dug oko 4,5 milijadri dinara samo ih je uoči početka grejne sezone rasplamsao. Jedan od najglasnijih bio je bivši direktor Toplane Vladimir Jelić (SPO).\nNemanja Starović tvrdi da je Toplana jedan od najboljih primera nedostatka saradnje među strankama koje su do 2012. bile na vlasti. “Toplana 90 odsto para troši na plaćanje energenta, čija cena je divljala, a Grad nije bio spreman da podigne cenu grejanja. Ideja je bila da Grad subvencioniše i omogući normalno funkcionisanje JP, ali pošto je Pavličić odbio da daje subvencije, Toplana je jedino mogla da se kreditno zaduži. To samo govori o vrsti koalicionog nasilja koje je on sprovodio prema SPO”, kazao je on.\nAleksandra Jerkov ne slaže se sa dugogodišnjim partnerom u vlasti i smatra da je pozicija svaljivanja odgovornosti za svoj neuspeh na drugog vrlo lagodna i ružna ljudska osobina. “Argumentacija bivšeg Vladimira Jelića ne stoji i volela bih da sam je čula dok je bio u prethodnoj vlasti, jer bih se prva založila za subvenciju Toplani, kako građani ne bi ostali bez grejanja.\nDa li je ugrožen nastavak kapitalnih ulaganja u gradu?\nZaustavljanje izgradnje Bulevara Evrope izazvalo je donekle još jedan problem, a to je korišćenje sredstava koja se u budžetu nalaze, ali su strogo namenska. Naime, veći deo raspoloživih sredstava u gradskoj kasi su na neki način “zarobljena” jer su ostvarena kroz emitovanje municipalnih obveznica. Ona se mogu još jedino iskoristiti za izgradnju kanalizacione mreže u prigradskim naseljima, što je prema najavama iz Grada i sasvim izvesno u 2013. godini.\nMiloš Vučević je najavio da nova vlast neće nastaviti politiku zaduživanja u narednoj godini i automatski će imati smanjen priliv sredstava. “Samo po osnovu municipalnih obveznica grad se zadužio za oko dve milijarde dinara tokom 2012. godine. Na teret nam je ostalo što u aprilu 2013. stiže na naplatu prva rata za otplatu obveznica. Ne treba smanjiti investicione potencijale, treba iskoristiti izvorne prihode i u najvećoj meri izbeći zaduživanja. U treću emisiju obveznica u iznosu od 380 miliona finara najverovatnije nećemo ići i gledaćemo da to izbegnemo”, rekao je gradonačelnik.\nAleksandra Jerkov ne slaže se sa ovim i tvrdi da nije svaki novac bačen, ako ne ode na plate. “Ako novac ode u kapitalnu investiciju, on bi sam otplatio svoju vrednost. Zato apriori ne bih odbacivala nova zaduženja grada, ako postoji neki veliki projekat koji ne može sam da se isfinansira. Ako je cilj da se novac uzima da bi se podmirila javna preduzeća, onda to nema nikakvog smisla”, smatra Jerkov.\nNemanja Starović je upozorio da su Vodovodu i kanalizaciji potrebne velike investicije, pre svega za izgradnju centralnog prečistača otpadnih voda, koji je rak-rana Novog Sada. “Preduzeće i Grad nemaju para da to sprovedu, ali će se merilo uspeha gradske vlasti meriti i izgradnjom kolektora. Mi smo toga svesni i moraćemo naći neka eksterna sredstva”, rekao je Starović i dodao da 2013. očekuje prihode Grada na nivou od 140 miliona evra, što ne garantuje realizaciju jedne takve investiciju.\nZaustavljena izgradnja Bulevara Evrope\nNekako u isto vreme kada je došlo do promene vlasti u gradu, obustavljeni su i dalji radovi na izgradnji poslednje deonice Bulevara Evrope, projekta koji je započela prethodna vlast. Za izgradnju je izdvojeno mnogo sredstava, a u nedostatku istih grad je prošle godine emitovao municipalne obveznice i zadužio se kod Unikredit banke za oko dve milijarde dinara.\nPrema rečima Miloša Vučevića, grad traži modalitet da raskine ugovor o izgradnji sa firmom Borovica transport, jer nije u stanju da izvrši ugovorene obaveze, iako su sredstva obezbeđena. “Problem je i što je deo sredstava avansno povučen, a drugo pitanje je da li je Zavod za izgradnju uveo Borovicu u posao u skladu sa ugovorom. Zato je pravno kompleksna situacija i dokumentacija se mora dobro proučiti, jer nam je nastao ozbiljan problem”, rekao je Vučević i precizirao da su osnovi sumnje uperene protiv ZIG-a odnose na nesređene imovinsko-pravne odnose sa građanima koji imaju građevinsko zemljište na tom potezu.\nNemanja Starović je na to dodao i tvrdnju da je ZIG za prvih šest meseci ove godine za asfaltiranje ulica potrošio 360 miliona dinara više nego što je budžetom bilo predviđeno. “Bilo je jako čudnih pa mogu reći i mutnih radnji, koje istražni organi proveravaju, pa i poslove sa Borovica transportom. Mislim da je za grad neophodno da nastavi izgradnju Bulevara Evrope, ako ne naredne, onda bar 2014. godine, jer se izgradnjom poslednje deonice grad spaja sa autoputem i oslobađa se još jedan deo građevinskog zemljišta koje nam je preko potrebno za privlačenje stranih investicija”, kazao je Starović.\nAleksandra Jerkov ne sumnja u to da je projekat izgradnje Bulevara Evrope očigledno prekinut. “Svako ko se bavi javnim ili političkim životom mora znati da se ulaganje u infrastrukturu vrlo brzo isplati. Novi Sad ima problema sa građevinskim zemljištem, međutim to nikom ne daje za pravo da odustane od tako važnog projekta. Ako postoje problemi sa izvođačem radova, neka se nađe drugi izvođač. Ako postoje drugi problemi, nadležni organi to treba da reše. Čini mi se da se Vučević malo poneo rešavanjem korupcionaških afera po uzoru na svog šefa Aleksandra Vučića”, rekla je ona.\nŠta će biti sa autobuskom stanicom ATP Vojvodina\nUloga Maje Gojković: Afera „ATP Vojvodina“ se dodatno komplikuje\nNova gradska vlast nedavno je formirala nezavisnu komisiju koja bi trebalo da se pozabavi sporom oko ugovrnih obaveza između grada i preduzeća ATP Vojvodina prilikom izgradnje nove autobuske stanice u gradu. Iako svestan da vlast sa Igorom Pavličićem nije pravila ugovor sa ATP Vojvodinom, Vučević smatra da je odgovorna za to što za četiri godine nije ništa učinila. “Zbog toga možemo doći u situaciju da po završetku sudskog spora platimo kamate za te četiri godine. Bolje bi bilo da su 2008. odlučili da je ugovor nepovoljan po grad, platili štetu i izašli iz priče. Sada je to daleko nepovoljnije. Prete nam ozbiljni finansijski udarci ako izgubimo sudske sporove i zato nam treba mišljenje stručnjaka”, rekao je gradonačelnik i istakao da je odbio da priča o poravnanjima sve dok se ne sagleda situacija.\nIako Vučević tvrdi da ne oseća nikakvu odgovornost i da je po pitanju slučaja ATP Vojvodina “potpuno relaksiran”, određena vrsta odgovornosti postoji kod pojedinih partijskih kolega, a novo svetlo na ovu priču baca i odluka vrha „naprednjaka“ da u svoje članstvo primi bivšu gradonačelnicu Novog Sada Maju Gojković, za čijeg je mandata i potpisan sporni ugovor sa direktorom ATP Vojvodina Ilijom Devićem.\nOpozicija tvrdi i da je gradonačelnikov otac Zoran Vučević takođe dobro upoznat sa pojedinostima, jer je u to vreme bio predsednik Skupštine grada. Aleksandra Jerkov smatra da je stoga nejasno zašto bilo ko iz SNS nema informaciju šta se desilo, jer u svojim redovima ima aktere tog događaja. “Sada, dok sudski proces traje ne vidim zašto bi se u to mešali, posebno zbog činjenice da u SNS nema nameru i hrabrost da kažu ko je iz njihovih redova odgovoran, već ceo trošak žele da svale na teret građana. To nije korektno i pošteno, i nadam se da će građani to prepoznati”, rekla je Jerkov i navela da je upravo iz tih razloga LSV predložila da u radnu grupu uđu Maja Gojković i funkcioner SNS Igor Mirović, tadašnji direktor ZIG-a.\nPred domaćim pravosuđem se vodi više postupaka zbog slučaja ATP Vojvodina, a Ilija Dević od grada potražuje i nadoknadu pričinjene mu štete, jer autobuska stanica – iako završena – skoro da nije ni radila, jer je grad odbijao da zatvori postojeću stanicu.\nAleksandra Jerkov na ovaj problem je najviše skretala pažnju tokom predizborne kampanje, upozorivši više puta da je Evopski parlament svrstao ovaj slučaj u sam vrh korupcionaških afera u Srbiji, zbog kojeg bi grad mogao da bude oštećen za više desetina miliona evra, što bi nanelo nesagledive posledice njegovom normalnom funkcionisanju.\nI Nemanja Starović u potpunosti se slaže da ova afera ima veliki rušilački potencijal u smislu štete koju bi grad i građani mogli da pretrpe. “Mi smo godinama na to upozoravali i verujem da će se svi koji su odgovorni naći pred organima pravosuđa. Mislim da je komisija dobra, da je čine kompetentni ljudi i da će brzo izaći s predlogom šta je najbolje činiti. Treba naravno dočekati i sudski epilog, ali ne treba biti previše pametan i pogledati čiji potpisi stoje na ugovoru za izgradnju autobuske stanice”, upozorio je aktuelni gradski sekretar za urbanizam.\nExita će ipak biti?\nŽiv je Exit, umro nije!\nDa poveravanje kulturne politike grada ekstremnoj desnici ne treba da služi političkom potkusurivanju i da može izazvati nesagledive posledice po Grad, ali i njegov imidž u svetu, govore potresi u organizaciji muzičkog festivala Exit. Probni balon da će prestati finansiranje festivala od strane Republike za posledicu je imao da jedan od osnivača i dugogodišnji generalni menadžer festivala Bojan Bošković podnese ostakvu i napusti organizaciju. Kao jedan od razloga za to naveo da je odluka o obustavi finansiranja politička, jer se Exit ne uklapa u “idealnu sliku Novog Sada, u kome je resor kulture dobila ekstremna desnica”. “Mi smo u uništenoj Srbiji napravili nešto o čemu svet govori već godinama. Doveli smo više turista nego što je bilo ko mogao da sanja. Promenili smo grozni imidž koji je ova zemlja imala. I sad nas niko nije ni nazvao da popričamo. Da nas pita šta će biti ako nam ukinu pomoć”, rekao je Bošković za Radio 021.\nUsledile su posete potpredsednika Vlade Srbije Aleksandra Vučića i ministra kulture Bratislava Petkovića, koji su zajedno sa Milošem Vučevićem uveravali javnost da nema prepreka da Grad i Republika nastave sa finansiranjem festivala, uz pojačanu kontrolu utrošenih para, što su organizatori festivala “progutali”.\nGradonačelnik je tim povodom rekao da Grad nije vlasnik festivala i da je imao nekoliko sastanaka sa ljudima iz organizacije jer treba sagledati “koji je to iznos koji grad treba da izdvoji za festival od kog ima višestruku korist”. “Pitanje je samo koliko ćemo para moći da ponudimo. Tu se otvara i pitanje smeštanja kampa, koje treba rešiti na vreme. Ovogodišnji festival nije bio na nivou ranijih, čega su svesni i organizatori, ali nam taj festival treba jer nam dolaze turisti iz inostranstva koji ovde troše novac”, rekao je Vučević.\nAleksandra Jerkov je nedvosmislena da je Exit svih ovih godina imao izuzetan značaj za Grad i zemlju, posebno u periodu kada je nastao. “On je promenio čitav kulturni šablon Novog Sada i svaki put sam se zalagala da mu se dodele sredstva. Mnogi dovode u pitanje mesto gde se održava i to donekle podržavam, ali se sa zamerkama da nema završnog računa festivala u potpunosti ne slažem, jer ni Skupština Srbije nije razmatrala završni račun izvšenja budžeta Srbije godinama unazad. Pa zašto bi onda Exit to radio”, zapitala se Jerkov.\nNovi Sad grad sa hroničnim nedostatkom investicija\nJedina strana investicija koja će naredne godine biti okončana u Novom Sadu je šoping mol izraelske kompanije Big CEE, dok će nemački Lidl najverovatnije započeti izgradnju prodajnog objekta. Svi dobro upućeni sagovornici Autonomije potvrđuju da je i švedska Ikea najozbilnjije najavila svoj dolazak u Novi Sad. Ono što karakteriše Novi Sad, i to u negativnom smislu, jesu hroničan nedostatak slobodnog građevinskog zemljišta i cena postojećeg, što bitno usporava dolazak investitora.\nMiloš Vučević je priznao da Grad vapi za jednom velikom investicijom, kakvih je dosta u drugim opštinama i gradovima, jer je cena građevinskog zemljišta nekonkurentna sa drugim lokalnim samoupravama. “Nama nedostaju i lokacije i tu smo hendikepirani. Očekujem da nam se od Ministarstva poljoprivrede vrati oko 60 hektara zemljišta uz autoput, a sigurno ćemo morati da idemo i u kupovinu građevinskog zemljišta i tešnje sarađujemo sa Univerzitetom u Novom Sadu, koji je možda i naše najveće bogatstvo. Velike komplekse očigledno više ne možemo da imamo, ali potencijal Univerziteta moramo iskoristiti po ugledu na neke slične evropske gradove, ali je to posao koji zahteva rad i agilnost”, smatra gradonačelnik.\nBranislav Bugarski tvrdi da je Grad i ono malo raspoloživog građevinskog zemljišta prokockao u periodu od 2004. do 2008. godine, najviše zbog građevinskog buma koji se dogodio nakon privatizacije Beočinske cementare, Čelarevske i Apatinske pivare. “Došli smo u sitiuaciju da babe i dede masovno kupuju stanove u Novom Sadu zato što će unuče da dođe da studira jednog dana u Novom Sadu. U toj građevisnkoj ekspanziji potpuno se iskrivilo tržište nekretnina i došlo se u situaciju da cena zemljišta bude i 130 evra po metru kvadratnom”, rekao je Bugarski i dodao da su investicije u takvoj situaciji za mnogo manje pare realizovane u Pećincima, Inđiji ili Zrenjaninu.\nBugarski je konstatovao da je dodatni problem bio što stari proizvodni pogoni u Novom Sadu nisu bili raspoloživi za takozvane braunfild investicije, a grad nije mogao da ponudi zemljište za grinfild investicije po konkurentnim uslovima. “I pored toga, Novi Sad je profitirao kroz privatizaciju u finansijskom sektoru, otvaranje nekoliko proizvodnih pogona manjeg obima i prodaje NIS-a, a velike koristi ima i od velikog broja kompanija iz IT sektora. Ako Grad uspe da obezbedi sredstva za infrastrukturno opremanje zemljišta uz autoput Novi Sad bi mogao da se vrati na investicionu mapu”, zaključio je donedavni direktor VIP Fonda.


Rumunija – Bugarska 3:2\nPioniri Rumunije ostvarili su minimalnu pobedu na debiju na Balkanskom prvenstvu 2016. u Ivanjici. Rumunija je u prvom meču 1. kola B grupe pobedila Bugarsku sa 3:2, po setovima 22:25, 25:20, 25:21, 20:25 i 15:12, posle 114 minuta igre.\nGrčka ubedljiva na startu u Ivanjici\nMuška pionirska reprezentacija Grčke trijumfom je počela učešće na Balkanskom prvenstvu 2016, koje je jutros počelo u Ivanjici. Grčka je u prvom meču 1. kola A grupe pobedila Bosnu i Hercegovinu sa 3:0, po setovima 25:12, 25:17 i 25:9, posle 80 minuta igre.\nPioniri Srbije u sredu (19,30) u Ivanjici protiv Crne Gore\nMuška pionirska reprezentacija Srbije će na startu Balkanskog prvenstva 2016. u Ivanjici igrati protiv Crne Gore, sutra (sreda, 3. avgust) od 19,30 časova u meču 1. kola B grupe. Ognjen Bulić, prvi trener pionira Srbije, saopštio je sastav reprezentacije za Balkansko prvenstvo.\nObjavljen raspored utakmica na Balkanskom prvenstvu pionira\nPIONIRI – BALKANSKO PRVENSTVO 2016\nMuška pionirska reprezentacija Srbije na Balkanskom prvenstvu u Ivanjici (3 – 7. avgust) igraće u B grupi sa Bugarskom, Rumunijom i Crnom Gorom. U A grupi će igrati Grčka, Turska, Bosna i Hercegovina i Moldavija.\nPioniri na pripremama u Ivanjici od utorka, 26. jula\nMuška pionirska reprezentacija Srbije počeće u utorak, 26. jula prirpeme za Balkansko prvenstvo 2016, koje će se odigrati od 3. do 7. avgusta u Ivanjici. Ognjen Bulić, prvi trener pionira Srbije, na prirpeme je pozvao 16 igrača.


Na redu je detant između Srbije i Hrvatske\nAmbasada Hrvatske u Zagrebu\nOdnosi između Srbije i Hrvatske poslednjih meseci bili su zategnuti do pucanja. U Zagrebu predizborna kampanja, nacionalistički tonovi, ukidanje presude Glavašu, dizanje spomenika Miri Barišiću, ubici bivšeg jugoslovenskog ambasadora Rolovića, kojem prisustvuju i neki ministri iz tehničke vlade, izjave socijaldemokratskog lidera Zorana Milanovića da je Srbija "šaka jada" u regionu i slično. Iz Beograda ista takva zapaljiva nacionalistička retorika prema Hrvatskoj, u čemu su se posebno isticala dvojica ministara – Aleksandar Vulin i Ivica Dačić. Sagovornici našeg radija nakon izbora u Hrvatskoj sugerišu da bi vreme snižavanja tonova moglo sada da počne.\nPosle višemesečnog sukoba eksremnih retorika između Beograda i Zagreba iz Evropske komisije je stigao odgovor da takva eskalacija u regionu Zapadnog Balkana ne doprinosi ostvarivanju evropskih principa pomirenja, dobrosusedskih odnosa i regionalne saradnje, a tokom nedavne posete Srbiji evropski komesar za susedsku politiku i proširenje Johanes Han izrazio je očekivanje da će posle izbora u Hrvatskoj doći do normalizacije odnosa između dve zemlje.\nIzgledni pobednik hrvatskih prevremenih parlamentarnih izbora je Hrvatska demokratska zajednica (HDZ), ko će ući u naredu vladu ostaje da se vidi, ali nisu male šanse da lider te partije Andrej Plenković postane novi hrvatski premijer.\nPod njegovim vođstvom stranka se za kratko vreme distancirala od krajnje desne retorike, koju je demonstrirala u vreme njegovog prethodnika Tomislava Karamarka.\nVučić naredio da ćute\nPozitivan odgovor na pitanje hoće li nakon izbora u Hrvatskoj doći do relaksacije odnosa između Hrvatske i Srbije daje hrvatski politički analitičar Jaroslav Pecnik:\n"Neće doći do iskakanja pojedinih ministara zapaljivim izjavama zbog toga što im je (predsednik Vlade Aleksandar) Vučić naredio da ćute. Ovde inače sve zavisi od volje jednog čoveka, pa i to: kada ministri lupetaju, znači da im je Vučić rekao da to rade, a kada ćute, znači da im je Vučić rekao da ćute. Sada će im reći da ćute", uveren je Bakić.


Poruka iz Brisela: Rusija i Kina nova šansa za Evropu - 19.10.2018, Sputnik Srbija\nPoruka iz Brisela: Rusija i Kina nova šansa za Evropu\nGlavni cilj ruske delegacije predvođene premijerom Dmitrijem Medvedevom na samitu evropskih i azijskih zemalja, koji se održava u Briselu, jeste da Rusiju ne... 19.10.2018, Sputnik Srbija\nrusija, vesti, svet, azija, evropa, dmitrij medvedev\n© Sputnik / Alekseй Vitvickiй / Uđi u foto-galerijuSamit "Azija-Evropa" (ASEM) u Briselu\nGlavni cilj ruske delegacije predvođene premijerom Dmitrijem Medvedevom na samitu evropskih i azijskih zemalja, koji se održava u Briselu, jeste da Rusiju ne pozicionira samo kao trgovinski most između Zapada i Istoka, već i kao političkog igrača koji je u stanju da modelira odnose između Azije i Evrope, smatraju stručnjaci.\nNaime, u Briselu je počeo 12. po redu samit evropskih i azijskih zemlja, na kome učestvuju predstavnici 51 zemlje. U pitanju je višednevni skup na kome lideri razmenjuju mišljenja o saradnji i zajedničkim izazovima Evrope i Azije.\nMedvedev: Gore je nego 2008. godine\n19 Oktobar 2018, 11:19\nVeliku pažnju medija izazvao je premijer Rusije Dmitrij Medvedev, koji je po dolasku u Brisel izjavio da je po mnogim parametrima svetska ekonomija danas u gorem položaju nego kobne 2008. godine.\nKako je rekao, svet se 2008. godine suočio sa finansijskom krizom bez presedana, koja je potpuno promenila pravila svetske ekonomije i naterala da se revidira finansijsko-ekonomska politika. Međutim, kako kaže, od tada su uspešno otkrivene i ispravljene mnoge sistemske greške pre svega na finansijskim tržištima, ali i u upravljanju državnim obveznicama i politici velikih banaka.\nRukovodilac moskovske više ekonomske škole Aleksej Maslov mišljenja je da je Medvedev u Brisel otputovao upravo sa tim ciljem – budući da sa Kinom uživa izuzetno pozitivan odnos, a važno je da to učini i sa Evropom kako ne bi prepustila štafetu Pekingu kada je reč o trgovini sa Starim kontinentom.\nMaslov tvrdi i da će velika pažnja učesnika ovog samita biti posvećena i trgovinskom ratu koji je pokrenula Amerika. Pre svega će Kina, ali i Rusija, veliku pažnju posvetiti upravo promeni snaga kada je reč o trgovinskim vezama. „Verujem da će, kao odgovor na taj trgovinski rat, na samitu biti predloženo i da se smanje tarifne barijere za uvoz i izvoz. Sve će se vrteti upravo oko toga – kako rešiti situaciju sa trgovinom u svetlu novih američkih nameta“, ističe.\nDugo očekivani korak: Rusija i Azija prave veliki energetski prsten\n26 Jun 2017, 11:04\nUpitan da li Evropa može na neki način da se dogovori sa Azijom o pružanju otpora Americi po pitanju trgovinskih nameta, Maslov kaže da je to malo verovatno, jer je Evropa u velikoj meri povezana sa Amerikom, pre svega zbog političkih ambicija Vašingtona.\n„Čak i da Evropa nastrada od tih novih trgovinskih nameta Vašingtona, dobit će ostvariti na drugoj strani – Kina postepeno kreće da obara uvozne tarife, i to na veliki broj proizvoda, a to znači da Evropa dobija novu šansu da izvozi čitav niz svojih proizvoda na jedno veliko tržište, koje Amerika ne snabdeva“, obrazlaže.\nPored trgovine, dodaje Maslov, jedna od glavnih tema između evropskih i azijskih političara biće i bezbednost investicija. Mnoge zemlje su zabrinute zbog agresivnog stava Kine kada je reč o njihovoj imovini u tim državama. Samim tim, jedno od pitanja koje će se razmatrati biće upravo pronalaženje balansa interesa.\nPored toga, biće reči i o pojednostavljenju propisa kada je reč o kopnenom transportu robe, a to je važno kako za Rusiju, tako i za Kinu i Evropu. Ne treba zaboraviti ni temu sajber bezbednosti, koja se trenutno spominje širom sveta i kojoj je neophodno posvetiti izuzetno veliku pažnju, navodi Maslov.\nInače, jedna od tema prvog dana samita bila je i Iran, a učesnici su se jednoglasno složili da je očuvanje nuklearnog sporazuma sa Iranom apsolutno neophodno. Inače, na marginama ASEM-a očekuje se i potpisivanje bilateralnih sporazuma uključujući one o slobodnoj trgovini, zaštiti investicija kao i sporazumi o partnerstvu i saradnji sa mnogim azijskim zemljama.


KARAVAN IGRE U VALJEVU\nsreda, 15 novembar 2017 22:10\nNacionalna fondacija za umetničku igru i Beogradski festival igre, uz podršku Fondacije Art Mentor iz Lucerna i Ministarstva državne uprave i lokalne samouprave Republike Srbije, otpočeli su realizaciju projekta Karavan igre.\nCilj projekta, Karavan igre je da kroz umetničke, kreativne i edukativne, a pre svega interaktivne programe u 15 odabranih gradova u Srbiji, predstavi i promoviše umetničku igru. U toku četiri meseca, odnosno u periodu od septembra do decembra 2017 godine, pažnja najšire kulturne javnosti u Srbiji, pre svega mladih ljudi i nove publike, biće fokusirana na umetničku disciplinu koja se u svetu prepoznaje kao jedna od najvažnijih u oblasti kreativne industrije i turizma, ali i benefita koje donosi lokalnom stanovništvu, od rada sa decom i mladima, animiranja nove pozorišne publike, do programa rekreacije i plesne terapije.\nZa ostvarivanje ovog projekata Nacionalna fondacija za umetničku igru koristiti veliki deo sopstvenih resursa, od filmskog i foto arhiva, do angažmana brojnih igrača, koreografa, pedagoga, repetitora, istoričara igre, kompozitora, baletskih kritičara, učenika baletskih škola… Svi programi su za publiku besplatni, a cilj je da trodnevne aktivnosti u svakom gradu okupe minimum 3.000 posetilaca i učesnika svih generacija.\n17h – Prva pozicija\n19h – Bele noći\n(Centar za kulturu Valjevo, hol)\n11h - otvoreni čas baleta, pedagog Marija Janković, prva solistkinja baleta\n(Centar za kulturu Valjevo, scena)\n12h- press konferencija i otvaranje izložbe\n(Centar za kulturu Valjevo,, press rom)\n12h – 13h - otvoreni čas baleta za decu iz Valjeva / klasičan balet\n13h – 14h – otvoreni čas baleta za decu iz Valjeva / savremena igra\n14h – predstava za decu “Mali princ”\n14.30h – predstava "Časovi igre za odrasle i napredne" / koreograf Staša Zurovac (Hrvatska)\n15h - razgovor sa roditeljima i decom - Aja Jung, direktorka Beogradskog festivala igre i Nacionalne fondacije za umetničku igru\n(Centar za kulturu Valjevo, foaje)\n15.30h– predavanje / Savremena igra i kreativne industrije\n19h–Baletski gala koncert\n( Centar za kulturu Valjevo, scena)\nFILMSKI PROGRAM SUBOTA 18.NOV\nrežija:Gabriel Biblovic trajanje: 53'\n“Igrajmo!” je dokumentarni film o fantastičnom uspehu izraelske moderne i savremene igre. Film istražuje kako Izrael, uprkos reputaciji militantnog i “mačo” društva, postaje prepoznat kao svetski lider u oblasti umetničke igre i delimično formira njen istorijski razvoj. Kroz spektakularne komade, bogati arhivski materijal, intervjue i vizuelnu demonstraciju, film prati okolnosti koje su od izrealske igre načinile jedno od najvećih lokalnih, kulturnih dostignuća do danas. Kroz radove, priče i jezik pokreta vodećih koreografa, kao što su Ohad Naharin, Rami Ber i Jasmin Goder, “Igrajmo!” se nas vodi kroz prostor i vreme, i otvara prozor svojim izvorima inspiracije – vibrantnom i egzotičnom svetu koreografa – pionira, kao i priči o razvoju lokalne igre. Igra je tokom proteklih 90 godina, bez reči, uspela da se poveže, komunicira i bavi najosetljivijim problemima izraelskog društva, kao što su religija, seksualnost, kuća, vojska i multi-kulturalizam. Film nudi drugačiji, iznenađujući i inovativni pogled na izraelsko društvo, i predstavlja ga kao društvo koje igra: od Hora krugova na poljima Kibuca tokom prvih talasa imigracije, do današnjeg vremena. Svakodnevna veza između izraelskog društva i igre, uspeh lokalne plesne scene, kulturnog, istorijskog i vuzelnog bogatstva, magije senzualnosti, snage i radosti pokreta, udružuju se kako bi postali izazovni i fascinantni dokument.\nuloge:Mihail Barišnjikov, Gregori Hajns...\nSamo kada igram\nrežija: Bedi Finci trajanje: 78’\nJan je odrastao u najopasnijoj faveli Rio de Žaneira, Complexo do Alemão, gde i dalje živi njegova porodica. Igru je otkrio kada je imao 12 godina, tako što ga je rođak pozvao da se pridruži jednom času, na kome su pedagozi otkrili njegov talenat. Dobio je stipendiju Centra za igru Ria, i nikada se više nije osvrnuo unazad. Prkoseći ideji da je balet umetnička forma ogrezla u istoriji bogate bele elite, ovaj dokumentarac prati snove dvoje crne dece iz brazilskih favela, koja su uprkos stalnim predrasudama i sumnjama, rešena da sruše sve zidove i ostvare svoje snove, koristeći igru kao retku mogućnost za bekstvo iz teške svakodnevice.


FRANCUZI: Nepokolebljivi Vladimir Putin ima kečeve u rukavu, ali mu treba pokazati silu | WebTribune\nHome SPEKTAR FRANCUZI: Nepokolebljivi Vladimir Putin ima kečeve u rukavu, ali mu treba pokazati silu\nZapad mora da pokaže Putinu da je u stanju da upotrebi silu, a kao poligon za to, preporučije francuski list, trebalo bi da posluži “jedini vojni sukob u koji Rusija nije umešana”.\nUprkos tome što „nepokolebljivi“ Vladimir Putin ima kečeve u rukavu kojima plaši kukavički Zapad, vojna operacija oslobađanja Mosula pokazaće ruskom predsedniku da nije Rusija jedina koja je u stanju da iskoristi silu pre nego što sedne za pregovarački sto, piše francuski list „Eko“.\nČini se da je Vladimir Putin u punom smislu te reči — nepokolebljiv. On čini sve kako bi zaplašio i tako već kukavički Zapad, kako bi zadobio geopolitičku prednost i, na kraju krajeva, dokazao da bez njega na kraj sa svojim problemima ne može da izađe ni Evropa ni Bliski istok, navodi list. Dobar primer toga je, kako se navodi, što su pre samo godinu dana u blizini granica Velike Britanije i Francuske na putu ka Siriji preleteli ruski bombarderi koji mogu da nose nuklearno naoružanje, što nekadašnjem Sovjetskom Savezu ne bi ni na pamet palo.\nČak i Kina, podseća list, sa kojom Moskva pokušava da formira vojni savez, nija podržala veto Rusije u Savetu bezbednosti UN prilikom glasanja za francusku rezoluciju o Siriji.\n„Međutim, budući da je Putin džudista, on vrlo dobro zna kako da preokrene slabost u taktičku prednost. Moskva ima kečeve u rukavu kojim bi mogla da u velikoj meri utiče na ključna međunarodna pitanja. Zahvaljujući modernoj vojsci, Rusija je uspela da se upusti u sirijsku avanturu, koja je u potpunosti obeshrabrila Zapad zahvaljujući neprijatnim iskustvima u Iraku i Avganistanu“, piše autor teksta.\nNAJNOVIJA VEST: Nemačka i Francuska se dogovorile oko “Severnog toka 2” – NEMA BLOKADE


Ćorić: Ukoliko nije sve u skladu sa zakonom,tražićemo poništavanje konkursa | OZNA - Informativni portal Republike Srpske\nHome / Republika Srpska / Ćorić: Ukoliko nije sve u skladu sa zakonom,tražićemo poništavanje konkursa\n29. avgusta 2020. Republika Srpska\nPredsjednik Gradskog odbora SNSD-a Bijeljina izjavio je za portal Ozna.info da ova stranka očekuje da se aktuelni konkurs za prijem radnika u Gradsku upravu Bijeljina provede uz strogo poštovanje zakonskih propisa.\n“Ukoliko navodi vašeg portala budu tačni, tražićemo poništavanje istog i da se raspiše novi. To konkretno znači da ćemo, u tom slučaju, pozvati odgovorne da se konkurs poništi i provede u skladu sa zakonom”, izjavio je Ćorić.\n“Konkursi nisu u nadležnosti SNSD-a, jer stranka ne provodi konkurse zapošljavanja nego Gradska uprava Bijeljine”, naglasio je Ćorić, naglašavajući da SNSD “ne podržava bilo kakva namještanja konkursa za podobne i unaprijed odabrane”.\nPortal Ozna.info objavio je da su konkursi za više pozicija u Gradskoj upravi raspisani da bi se ispoštovala zakonska forma, jer je već sve unaprijed poznato i da se već zna ko će biti primljen u stalni radni na ukupno 21 radno mjesto u više odjeljenja.\nIntervjui sa kandidatima završeni su ove sedmice. Kandidati sa kojima smo razgovarali u više navrata potvrdili su nam da članovi nadležne komisije nisu unaprijed pročitali ni njihove biografije, pa je bilo pitanja, između ostalog, šta ste po zanimanju i neke nebitne teme za posao.\nDanas smo imali priliku da pogledamo jednu od odbijenica osobe koja je konkurisala na dvije pozicije. Paradoks je da u odbijenici nadležni griješe čak i u imenu i prezimenu te osobe, te joj je u odbijenici navedeno, čak, njoj nepoznato ime i prezime!?.\nStav Aleksadra Đurđevića, predsjednika Skupštine Grada Bijeljina, je da ne želi da se petlja u nešto s čim nema veze.\n„Skupština u skladu sa zakonom i statutom nema apsolutno nikakvu nadležnost po pitanju zapošljavanja, tako da ne želim da se petljam u nešto s čim nemam nikakve veze“, rekao je Đurđević za portal Ozna.info.\nSa Markom Mihajlovićem, zamjenikom gradonačelnika Bijeljine, nismo uspjeli da stupimo u kontakt, jer se nije javljao na telefon.\nBrojni ljudi danas su kontaktirali naš portal sa raznoraznim informacijama, između ostalog, da se unaprijed zna dosta imena onih kojih će biti primljeni, između ostalog, da će na jedno od radnih mjesta biti primljena kćerka advokata /identitet poznat redakciji/.\nKako smo već ranije objavili, o svim našim informacijama, prije nekoliko dana obavijestili smo gradonačelnika Miću Mićića, ali prvobitno nam nije ništa odgovorio.\nKada smo objavili tekst o namještenom konkursu i da ćemo sve istražiti /ali i dalje istraživati/, Mićić nas je telefonski kontaktirao, vidno nervozan zbog našeg teksta.\nPotvrdio je naše navode da će na konkursu za „navodno“ upražnjenja radna mjesta biti primljeni oni koji već rade na tim pozicijama.\nŠta će biti u narednom periodu, ostaje da se vidi. Mi očekujemo spisak imena primljenih, pa da, kako smo obećali, nastavimo da istražujemo ovu temu.\nUkoliko se nakon objavljivanja imena primljenih kandidata svi naši navodi potvrde, o svemu ćemo da obavijestimo nadležne institucije, među kojima i OT Bijeljina.\nPredhodni EKSLUZIVNO: KONKURSI U GRADSKOJ UPRAVI NAMJEŠTENI\nNaredni U bijeljinskoj bolnici diktatura – radnici u strahu od otkaza\nStandard: RS bankrotirala, Dodik igra na etnonacionalizam


Država isporučila opremu i lekove, ali nedostaju namirnice, energenti i sredstva za dezinfekciju - OGLASNA TABLA - INFO\n13 јула, 2020 0163\nSamo dan nakon što je uputila javnosti apel za pomoć u medicinskoj zaštitnoj opremi, lekovima, namirnicama i novcu, uprava kovid bolnice „Čigota“ na Zlatiboru je povukla taj poziv i „obaveštenjem“ se zahvalila donatorima na pomoći, kojom je, tvrde, značajno poboljšano stanje u toj ustanovi.\n„Zahvaljujemo se Republičkom fondu za zdravstveno osiguranje i Zdravstvenom centru Užice, koji su „Čigoti“ dostavili, u ovom trenutku, dovoljnu količinu medicinske zaštitne opreme i lekova za pacijente. „Čigoti“ su još uvek potrebne namirnice, energenti i sredstva za dezinfekciju. Nadamo se da ćemo i te potrebe zajedno sa humanim ljudima uskoro rešiti“, piše u informaciji koja je, za jedan dan, od „apela“ preoblikovana u „obaveštenje“.\n„Čigota“ je, 9.jula, odlukom Ministarstva zdravlja, pretvorena u kovid bolnicu, kao ispomoć bolnici u Užicu, čiji kapaciteti su na izmaku. Međutim, tri dana kasnije, javnosti je upućen apel za pomoć i građani se s pravom pitaju kako je moguće da državnu kovid bolnicu država nije opremila zaštitnom opremom i lekovima, već je njeno snabdevanje prepustila javnosti.\nDr Aleksandar Simić, direktor te bolnice, koji se juče nije javljao na pozive Danasa, drugim medijima je rekao da je „apel upućen pošto su na izmaku bile zalihe medicinske zaštine opreme, lekova, namirnica, pa i novca za njihovo zanavljanje“.\n„U početku smo imali sve što je potrebno, ali niko se nije nadao tolikom broju pacijenata u veoma kratkom roku. Sada raspolažemo svime što je potrebno“, kazao je dr Simić i dodao da su „apel pokrenuli meštani Zlatibora, čim se pročulo da je „Čigota“ postala kovid bolnica, a da se uprava bolnice tome pridružila“.\nUz objašnjenje da je u pitanju državna i specijalna bolnica za lečenje bolesti štitaste žlezde i metabolizm, ali da više od 65 odsto svojih prihoda ostvaruje na komercijalnim principima, Đorđe Đorđević iz PR službe te bolnice je rekao za Danas da su se, uvođenjem vanrednog stanja, prihodi te ustanove drastično smanjili. Zbog odluke da se pretvori u kovid bolnicu, „Čigota“ je, podsetio je, morala da obustavi svoju uobičajenu medicinsku delatnost.\n„Našli smo se u nezgodnoj finansijskoj situaciji i zbog toga smo se obratili apelom za pomoć i donatori su nam pomogli. Posle apela, RFZO Beograd i Zdravstveni centar Užice su nas snabdeli neophodnom medicinskom zaštitnom opremom i lekovima, ali još uvek su nam potrebne namirnice, energenti i sredstva za dezinfekciju“, kazao je za Danas Đorđević i dodao da „toga ima za nekoliko dana, ali da se mora razmišljati o potrebama za naredni period“.\nOn je dodao da je „Čigota“, „povukla apel za pomoć, jer se situacija poboljšala i to za samo 24 časa od njegovog objavljivanja, pošto su RFZO i ZC Užice isporučili nedostajuću zaštitnu opremu – maske, rukavice, skafandere, lekove, sredstva za dezinfekciju, ali to se“, ističe, „troši svakodnevno“.\n„Ipak, još uvek nam nedostaju namirnice, energenti i sredstva za dezinfekciju i zbog toga smo objavili obaveštenje, odredili kordinatora za donacije i objavili broj telefona“, kazao je naš sagovornik.\nOn je istakao da, za sada, „Čigota“ ima dovoljno medicinskog osoblja i da je formirano pet timova, od kojih svaki ima po dva lekara i četiri medicinske sestre.\nU „Čigoti“ se leče pacijenti sa lakšim i srednje teškim simptomima, različlite životne dobi iz celog Zlatiborskog okruga i svi su, kako je Đorđević kazao, u stabilnom zdravstvenom stanju. Sa početnih 37, bolnica je proširila kapacitet za 24 postelje, i u njoj se trenutno leče 43 pacijenta.


Za dve nedelje 2.300 prijava divljih deponija – Udruženje Reciklera Srbije\nZa dve nedelje 2.300 prijava divljih deponija\nGrađani Srbije su za dve nedelje preko aplikacije za otkrivanje divljih deponija podneli oko 2.300 prijava, rekla je stalna predstavnica UNDP u Srbiji Fransin Pikap.\nAplikaciju su razvili UNDP, Ministarstvo zaštite životne sredine i Agencija za zaštitu životne sredine, rekla je Pikap na obeležavanju Svetskog dana životne sredine u Knez Mihailovoj ulici i poručila da broj prijava, odnosno poslatih fotografija govori o tome koliko građani vode računa o životnoj sredini, prenosi Tanjug.\nOna je navela i da svi treba da promene stari način ponašanja prema prirodi, ukazujući da na svake tri sekunde nestane šuma površine jednog fudbalskog stadiona.\nPomoćnica ministra za zaštitu životne sredine Sandra Jokić kaže da to ministarstvo pokušava da pomogne lokalnim samoupravama da se divlje deponije očiste i da se nađe način kako da se one više ne stvaraju.\n“Izgradićemo iz kreditnog finansiranja određene regionalne centre gde ćemo upravljati otpadom onako kako se zahteva od nas, ne samo zbog EU nego i zbog nas samih”, rekla je Jokić.


Štab za vanredne situacije Trebinje\nTrebinjac Mijat Gaćinović donirao je 10.000 evra Gradu Trebinje za prevenciju virusa korona, saopštio je gradski Štab za vanredne situacije.\nGradonačelnik Trebinja Mirko Ćurić istakao je da je ovaj gest proslavljenog fudbalera, mladog i uspješnog čovjeka, za divljenje, zbog čega je Mijat, kako je rekao, još jednom pokazao da nije zaboravio svoje Trebinje ni u vremenu globalne borbe sa virusom korona.\n"Želim da mu se zahvalim u ime svih građana Trebinja i u svoje lično ime. Sredstva ćemo iskoristiti za pomoć najugroženijim kategorijama stanovništva, kojima je svaka pomoć uvijek dobrodošla", naveo je Ćurić, koji je šef gradskog štaba za vanredne situacije.\nProslavljeni fudbaler, koji brani boje njemačkog "Ajntrahta" iz Frankfurta, gradonačelniku je poslao i video u kome pozdravlja sve Trebinjce, pozivajući ih da poštuju sve preporuke nadležnih organa.\n"Pozdrav svim mojim Trebinjcima i ljudima u regionu. Želim ovom prilikom da pozovem sve, pogotovo mlađe generacije, da poštuju procedure nadležnih organa i zaštite sve oko sebe. Mnogo je važno da u ovoj borvi budemo složni, da pobijedimo i da se što prije vratimo uživanju u ljepoti našeg naljepšeg grada. Čuvajte se i čuvajte ljude oko sebe", rekao je Gaćinović u video poruci.\nMijat Gaćinović koronavirus Trebinje\nŽeljka Cvijanović iz budžeta izdvojila 100.000 KM za nabavku maski penzionerima\nU Srbiji još 81 zaraženo, ukupno 384\n1456 glasova 61%


Trgovinski sporazum EU i SAD nije u interesu Evrope - 11.06.2015, Sputnik Srbija\nDebata o sporazumu između EU i SAD o Transatlantskom trgovinsko-investicionom partnerstvu (TTIP) u sadašnjem vidu ne uzima u obzir interese Evropljana, smatra... 11.06.2015, Sputnik Srbija\nvesti, ekonomija, svet, evropa, loren fabijus\n13:06 11.06.2015 (Osveženo: 16:19 05.10.2015)\n© REUTERS / Čarls PlatijLoran Fabijus\n„Nedovoljno“, rekao je Fabijus u programu radija RMC, odgovarajući na pitanje ovim povodom.\nPrema rečima ministra, ideja unapređenja trgovine je prilično dobra, ali će Evropa dati svoj pristanak samo uz uslov da to bude od koristi Evropljanima. Zato je neophodno nastaviti diskusiju, kako bi se rešio niz ključnih pitanja.\n„Na primer, evropsko tržište je sada 80-90 odsto otvoreno za Amerikance, dok je to slučaj sa samo 20 odsto američkog tržišta. Zato kažemo da treba uskladiti ova pitanja“, rekao je Fabijus.\nOn je takođe naveo da Evropa neće pristati na stvaranje nevladinih estrateritorijalnih arbitražnih sudova koje Amerikanci traže, a koji bi omogućili velikim koncernima da se direktno sude sa državom.


Državljani Srbije od 19. jula ne mogu u Švedsku - Svet - Dnevni list Danas\nPočetna » Svet » Državljani Srbije od 19. jula ne mogu u Švedsku\n1Piše: Beta 17. jula 2020. 15.56\nVlada Švedske se ovom odlukom uskladila sa preporukom Saveta EU kojom su Srbija i Crna Gora uklonjene sa spiska zemalja iz kojih je bezbedno doći u Evropsku uniju i zemlje Šengenskog prostora, objavljeno je na sajtu Ambasade Švedske u Beogradu.\n„Privremena zabrana ulaska stupila je na snagu 19. marta i u početku se primenjivala na 30 dana.\nPotom je produžena na osnovu preporuka Evropske komisije. Poslednja odluka o produženju zabrane znači da se zabrana ulaska sada primenjuje do 31. avgusta 2020. godine“, dodaje se u saopštenju Ambasade Švedske.\nVlada Švedske je odlučila da se pridržava preporuka Evropske unije.\nepidemija, Korona virus, ŠvedskaBeograd\n17. jula 2020. u 16.07\nma srbi uskoro nece vise nigde moci da idu dok je ovaj budak na vlasti


Vlada KS ispunila tri obećanja u prvih 100 dana rada - Istinomjer\nVlada Kantona Sarajevo u prvih 100 dana svog rada ispunila je tri obećanja koja su data u “Sporazumu o prioritetima skupštinske većine u Kantonu Sarajevo u mandatu od 2018. do 2022. godine”, a započela rad na 28% od ukupno 312 datih obećanja. Prema rezultatima monitoringa koji provodi inicijativa Istinomjer, ocjenu započeto dobilo je 77 obećanja, osam ih je dobilo ocjenu u progresu, dok su tri obećanja ocijenjena kao neispunjena nakon 100 dana rada Vlade KS. U slučaju 221 obećanja nisu zabilježene aktivnosti na njihovom ispunjavanju.\n“Sporazum o prioritetima skupštinske većine u Kantonu Sarajevo”, potpisalo je sredinom decembra 2018. godine, šest stranaka koje su osvojile mandate u kantonalnoj skupštini – Naša stranka, Narod i Pravda, SDP, SBB, DF i Nezavisna bosanskohercegovačka lista.\nNajviše obećanja dato je u oblasti ekonomije, ukupno 86 od kojih je do danas u potpunosti ispunjeno jedno, koje se odnosilo na izradu studije korištenja obnovljivih izvora energije u javnom prostoru. Ocjenu u progresu dobila je mjera uvođenja jednog kupona/karte za sve javne gradske prijevoznike, s obzirom da je u martu Vlada KS donijela zaključak kojim je obavezala KJKP “GRAS” i „Centrotrans – Eurolines“ da do prvog maja ove godine efektivno počnu pružati uslugu svim građanima Kantona Sarajevo sa mjesečnim i godišnjim kartama za prevoz.\nOd započetih mjera u ovoj oblasti, značajno je spomenuti izdvajanje sredstava za rekonstrukciju vodovodne i kanalizacione mreže u Sarajevu, povećanje nadzora nad kvalitetom zraka u kontekstu čestog servisiranja te premještanja i postojanja mobilne stanice za mjerenje, uvrštavanje projekata izgradnje I i IX transverzale u Program javnih investicija za period do 2021. godine, uspostavljanje stručnog tijela za donošenje odluka o parafiskalnim nametima itd. Aktivnosti vlade bile su u suprotnosti sa obećanim u slučaju dva obećanja iz oblasti ekonomije. U Budžetu za 2019. godinu na plate i naknade je izdvojeno 156 miliona KM više nego prethodne godine (44,2% u poređenju sa prošlogodišnjim 33,8%), a time je prekršena obećana mjera fiskalne konsolidacije. Drugo obećanje se odnosi na Kantonalni akcioni plan zaštite okoliša (KEAP) 2017.-2022. Ove godine jeste izdvojeno više za ovaj plan u odnosu na prethodnu, 850 hiljada u odnosu na prošlogodišnjih 550 hiljada KM. Međutim, u ekspozeu se najavljuje „najmanje dvostruko povećanje“, što nije ispunjeno.\nDva ispunjena obećanja iz Sporazuma o prioritetima skupštinske većine u KS zabilježena su i u oblasti Državnog uređenja, a ona se odnose na ukidanje naknada službenicima i izabranim profesionaliziranim dužnosnicima za aktivnosti koje se obavljaju u toku radnog vremena, kao i na ukidanje paušala za profesionalne skupštinske zastupnike. U ovoj oblasti je dato 40 obećanja, a Vlada je započela rad na ispunjavanju njih šest. Obećanje o moratoriju na zapošljavanje u javnim institucijama i firmama dobilo je ocjenu u progresu, s obzirom da je Vlada KS donijela zaključak kojim se nastavlja moratorij na novo upošljavanje na neodređeno vrijeme, u svim kantonalnim institucijama.\nOd ukupno 75 datih obećanja iz oblasti obrazovanja, Vlada Kantona Sarajevo, započela je određene aktivnosti na ispunjavanju njih 16, dok se u slučaju ostalih 59 još uvijek čekaju konkretnije aktivnosti.\nNeka od započetih obećanja odnose se na povećano investiranje u razvoj tehničkih i informatičkih nauka, kao i podršku informatičkom opismenjavanju u KS, pa je tako između ostalog organizovana i dodatna nastava iz predmeta informatika za učenike osnovnih i srednjih škola na području Kantona Sarajevo. U Budžetu Kantona Sarajevo za 2019. godinu planirana su i sredstva za obnovu BKC-a, rekonstrukcije vrtića, kurikularnu reformu, a radi se i na završetku izgradnje Akademije scenskih umjetnosti.\nU oblasti Pravne države, Istinomjer prati ukupno 36 obećanja, od kojih je u prvih stotinu dana rada Vlade KS njih 11 ocijenjeno kao započeto, ocjenu u progresu dobila su tri obećanja, dok realizacija 21 obećanja još uvijek nije započela. U ovom segmentu svoga djelovanja Vlada KS do sada je najviše učinila u podizanju javnih rasprava na viši nivo, objavi registra zaposlenih u javnom sektoru u KS, te izradi Nacrta zakona o prijavljivanju, utvrđivanju porijekla i kontroli imovine izabranih i imenovanih dužnosnika, nosilaca izvršnih funkcija i savjetnika Kantona Sarajevo koji se našao na dnevnom redu Treće radne sjednice Skupštine KS održane 23.01.2019. godine, kada je i usvojen, te kao takav upućen u javnu raspravu u trajanju od 60 dana. Određeni koraci učinjeni su i na polju razvijanja javne svijesti o štetnosti korupcije u skladu sa strateškim dokumentima, jačanju ljudskih i materijalnih kapaciteta Uprave za inspekcijske poslove, zatim usvajanju Zakona o nepotizmu i stranačkom zapošljavanju, te aktivnoj podršci borbi protiv šovinizma, rasne, etničke i vjerske mržnje kod mladih. Obećanje o uvođenju načela dvostepenosti kroz izmjene i dopune Zakona o policijskim službenicima u odredbama koje se odnose na imenovanje policijskog odbora, u roku od dva mjeseca od formiranja Vlade, ocjenjeno je kao neispunjeno.\nIstinomjer prati ukupno 27 obećanja Vlade KS u oblasti zdravstva, od kojih je u prvih 100 dana rada Vlada provodila aktivnosti na realizaciji ukupno osam obećanja, koja se uglavnom odnose na rad javnih zdravstvenih ustanova, sistematizacije radnih mjesta te utvrđivanje deficitarnih i suficitarnih kadrova u zdravstvenim ustanovama. Ocjenu u progresu dobila su dva obećanja koja se odnose na “jačanje uloge Zavoda za javno zdravstvo”, u pogledu izrade preventivnih programa i aktivniju uloga Zavoda u davanju preporuka stanovništvu, te obećanje koje se odnosi na unapređenje zdravstvene zaštite na primarnom nivou i kvaliteta pružanja preventivne, dijagnostičke i kurativne brige za pacijente.\nObećanja iz oblasti zdravstva čija realizacija nije započeta uglavnom se odnose na donošenje odluka u vezi sa reformom zdarvstvenog sistema, odnosno donošenje zakona i strategija od kojih izdvajamo: Zakon o finansijskoj konsolidaciji zdravstvenih ustanova, Zakon o zaštiti i sufinansiranju pri liječenju oboljelih od Kronove bolesti te drugih rijetkih oboljenja, Strategiju zadržavanja zdravstvenog kadra na prostoru KS kao i izradu strategije palijativne njege i liječenja teško oboljelih lica i dr.\nU oblasti socijalne politike, dato je 48 obećanja. Vlada Kantona Sarajevo je započela rad na 19 obećanja, od kojih je jedno ocijenjeno i ocjenom u progresu, dok rad nije započet na 28 obećanja. Od obećanja na kojima je započet rad izdvaja se obećanje vezano za stambeno zbrinjavanje boračke populacije, koje je dobilo ocjenu u progresu. Vlada Kantona Sarajevo je u proteklih 100 dana pokrenula i aktivnosti na izradi jedinstvene baze korisnika socijalne pomoći, te na olakšavanju dolaska do prvog stana za mlade osobe. Također, započete su i aktivnosti vezane za potpisivanje i potpunu primjenu kolektivnih ugovora.\nS obzirom da se radi o prvih stotinu dana rada Vlade KS, može se zaključiti da su postignuti prilično dobri rezultati na realizaciji mjera iz potpisanog Sporazuma o prioritetima skupštinske većine u KS, ali u predstojećem periodu potrebno je ubrzati započete aktivnosti kako bi u konačnici one mogle rezultirati ispunjenim obećanjima. To se posebno odnosi na donošenje konkretnih zakonskih i strateških mjera koje su sadržane u ovom sporazumu, ali i početak realizacije drugih projekata, posebno onih iz oblasti infrastrukture, poboljšanja poslovnog ambijenta, ali i veće otvorenosti i transparentnosti kantonalnih institucija.\nVizuelni prikaz rezultata možete pogledati na LINKU.


Seksepil i duboka mladost – ljubav prema sebi nikada nije sebična - To sam ja\nSeksepil i duboka mladost – ljubav prema sebi nikada nije sebična\nPiše: TSJ 13 novembra, 2020 13 novembra, 2020\nŽenske zvezde sve upornije svesno ruše predrasude da je samo mlado telo lepo. Poziraju obnažene u humanitarne svrhe ili da bi osnažile neki od svojih društvenih angažmana\nU humanitarne svrhe, ili da bi poduprle neki od svojih društvenih angažmana koji je često u vezi sa osnaživanjem žena, mnoge svetski poznate dame pozirale su pred kamerom nage.\nU doba kada nagi selfiji sa Instagrama kruže internetom, ovaj trend možda ne bi bio zanimljiv da nije reč o ženama koje imaju više od 40 godina, a neke i koju deceniju više.\nOvaj trend može se razumeti kao određeni bunt i osvojeno pravo da se ne podleže normama i seksističkoj definiciji lepote, ili da se one koriguju i stvore nove.\nOva vrsta selfija sasvim sigurno skreće autisitični tok narcisističke selfi kulture ka sofisticiranijim porukama, koje emitiju slike (zrele) ženske lepote sa stavom, a malo je važno da li je na selfiju kostim iz jednog, dva ili nijednog dela.\nSamouverene i sa „jastučićima”\nRušeći predrasude da je samo mlado telo lepo, pred kameru su samouvereno stale holivudske zvezde Gvinet Paltrou, Dženifer Aniston, Džulijana Mur…\nOskarovka Helen Miren igrala je uloge velikih dama i kraljica zahvaljujući prirodnoj otmenosti, a nije zazirala od scena u kojima se na platnu pojavljuje obnažena.\nOskarovka Helen Miren igrala je uloge velikih dama, a bez zazora je pokazala kožu u najboljim godinama\nTejlor Hekford i Helen Miren – Tinseltown © / Shutterstock.com\nGodine 2007. proglašena je za najseksepilniju damu u godinama, a 2011. za „telo godine”, nakon što je objavljena njena oproštajna obnažena umetnička fotografija na kojoj, u kadi, pozira pred objektivom nemačkog umetničkog fotografa Jirgena Telera.\nOva velika dama svetske kinematografije 2015. najavila je zvanično penzionisanje kada je o ovoj vrsti angažmana reč, i našalila se da će ubuduće u njenim „jastučićima” moći da uživa samo njen suprug (podsetimo, reč je o reditelju Tejloru Hakfordu).\nGvinet Paltrou nedavno je pokazala da se ne plaši godina, pa je na Instagramu, povodom 48. rođendana, osvanula njena slavljenička fotografija bez odeće, koja je „zasmetala” samo njenoj ćerki.\nGlumica i manekenka Hajdi Klum izjavila je da se danas oseća sigurnije u vezi sa fotografijama na kojima pokazuje svoju obnaženu lepotu, nego onda kada je imala dvadeset godina.\nGvinet Paltrou pokazala je da za nju ne postoji starosna granica, a fotografije bez odeće iznenadile su samo njenu ćerku\nNa spisku zvezda koje su odlučile da i u najboljim godinama pokažu malo više darova prirode su i: Dženifer Lopez (setimo se povratka čuvene zelene haljine), Maraja Keri, Madona.\nGlumica Hale Beri je uz jednu od obnaženih fotografija na Instagramu podsetila na citat o slobodi Nine Simon, čuvene pevačice, kompozitorke i aktivistkinje za ljudska prava.\nOve godine, ponovo je svoj Inastagram profil obasjala izuzetno ženstvenom fotografijom, uz komentar kako ljubav prema sebi nikada nije sebična.\nHale Beri je uz jednu od fotografija na Instagramu podsetila na citat Nine Simon o slobodi\nSupermodel Sindi Kroford tokom karijere bila je mnogo puta u situaciji da ovako reklamira određene brendove, a bez zazora je to učinila i u šestoj deceniji. Ona je ponosno pokazala svoje telo, naglašavajući kako je važno dobro se osećati u sopstvenoj koži.\n„Kada je to obnaženost prestala da se smatra lepom – da li na nama piše rok upotrebe”, izjavila je čuvena lepotica i poslovna žena. Zanimljiva je i njena opaska o tome da je, imajući u vidu sopstveni izgled iz perioda kada je snimila naslovnice za Plejboj, 1988. i 1998, trebalo više da se fotografiše bez odeće.\n„Svakako neću biti mlađa i želim da slavim ono što sam danas”, izjavila je Kroford za magazin Porter Edit prošle godine, komentarišući fotografije koje snima i u šestoj deceniji.\nSindi Kroford i u šestoj deceniji ponosno pokazuje svoje telo, a smatra da je trebalo mnogo više to da praktikuje u mladosti\nAktivistički razlozi su argument koji ističe mnoštvo novih zvezda filmske industrije i šou-biznisa, objavljujući na Instagramu provokativne selfije.\nEmili Ratajkovski čini to, na primer, jer podržava pravo žena da izraze svoju seksualnost. Bela Torn i Demi Lovato na taj način demonstriraju da se protive retuširanju fotografija.\nBivša Spajsica Mel Bi objavila je fotografiju u toplesu da bi podstakla žene širom sveta da prihvate svoje nedostatke, dok je Majli Sajrus pozirala naga u kampanji za istraživanje melanoma.\nŽivotno iskustvo Ženska mreža Selebriti Seksipil Ljubav prema sebi


Velika Britanija razmišlja o smanjenju prisustva u Euleksu\n8. mart/ožujak, 2009.\nVelika Britanija je blizu odluke o smanjenju svog prisustva u misiji Evropske unije - Euleks na Kosovu, piše u današnjem broju prištinski dnevnik "Sot", navodi Beta. "Pošto je zbog ekonomskih razloga odlučila da smanji broj svojih vojnika u Kforu, Velika Britanija bi trebalo da smanji i broj svojih eksperata koji su deo misije EU na Kosovu, Euleks", naveo je Sot. Portparol Euleksa Karin Lindal rekla je da misija ima nekih informacija da Britanija može doneti takvu odluku, ali da nema i zvaničnih obaveštenja o tome. Misija Euleksa još nije potpuno funkcionalna. Od početka rada misije u decembru 2008. na Kosovo je stiglo 1.700 pripadnika Euleksa. Predvidjeno je da misija ima oko 2.000 medjunarodnih pripadnika.


Više od 90 odsto ljudi spremno da podrži svoje prijatelje u odluci da prestanu da puše – NovostiDana.rs\nNjih 84 odsto veruje da pušači treba da imaju pristup alternativama, a isto istraživanje je pokazalo da za to postoji i konkretan razlog svaki treći ispitanik tvrdi da mu je prelazak na bezdimne alternative poboljšao odnose sa porodicom i unapredio društveni život.\n„Sve kampanje koje imaju za cilj prestanak pušenja polaze od iste premise pušenje je štetno i najbolji izbor za nepušače je da nikada ne probaju, a za pušače da potpuno prestanu sa konzumacijom cigareta, duvana i proizvoda koji sadrže nikotin. ‘Unsmoke’ ima istu polaznu osnovu, ali je razlika u tome što ova kampanja ne zatvara oči pred pušačima koji, iako svesni štetnosti ove navike, to ipak neće učiniti. Njima se obraćamo kada kažemo ‘promeni’, na bolje alternative“, izjavio je generalni direktor kompanije „Filip Moris“ za jugoistočnu Evropu Aleksandar Jakovljević.\nDodaje se da tri četvrtine ispitanika smatra da strožiji zakonski okvir ili veći porezi neće dovesti do oslobadjanja od duvanskog dima i da je zbog toga potrebno otvoriti novi dijalog.\nAleksandar Šešelj: SRS prikupio 100 hiljada potpisa za ukidanje javnih izvršitelja\nDjordjević: U toku projekat osnaživanja centara za socijalni rad